1. **JAVNI POZIV**

**za izbor projektov za uresničevanje Strategije lokalnega razvoja**

**na območju LAS Suhe krajine, Temenice in Krke**

**v programskem obdobju 2021-2027 – EKSRP**

Številka:

Datum:

Center za izobraževanje in kulturo Trebnje, Kidričeva ulica 2, 8210 Trebnje, kot vodilni partner LAS Suhe krajine, Temenice in Krke, Kidričeva ulica 2, 8210 Trebnje (v nadaljevanju LAS STIK), ki zastopa LAS v upravnih in finančnih zadevah na podlagi:

* Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjene z Delegirano uredbo Komisije (EU) 2023/1676 z dne 7. julija 2023 o dopolnitvi Uredbe (EU) 2021/1060 Evropskega parlamenta in Sveta v zvezi z opredelitvijo stroškov na enoto, pavšalnih zneskov in pavšalnih stopenj ter financiranja, ki ni povezano s stroški, za povračilo izdatkov državam članicam s strani Komisije (UL L št. 216 z dne 1. 9. 2023, str. 11), (v nadaljevanju: Uredba 2021/1060/EU);
* Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1), zadnjič spremenjene z Izvedbeno uredbo Komisije (EU) 2023/1620 z dne 8. avgusta 2023 o začasnih nujnih ukrepih, ki za leto 2023 odstopajo od nekaterih določb Uredbe (EU) 2021/2115 Evropskega parlamenta in Sveta, za reševanje specifičnih problemov v sektorju sadja in zelenjave, ki so jih povzročili neugodni vremenski dogodki, ter o ukrepih v zvezi z njimi (UL L št. 199 z dne 9. 8. 2023, str. 101), (v nadaljevanju Uredba 2021/2115/EU);
* Uredbe (EU) 2021/2116 Evropskega parlamenta in Sveta z dne 2. decembra 2021 o financiranju, upravljanju in spremljanju skupne kmetijske politike ter razveljavitvi Uredbe (EU) št. 1306/2013 (UL L št. 435 z dne 6. 12. 2021, str. 187), zadnjič spremenjene z Izvedbeno uredbo Komisije (EU) 2023/1508 z dne 20. julija 2023 o odstopanju za leto 2023 od člena 44(2), drugi pododstavek, Uredbe (EU) 2021/2116 Evropskega parlamenta in Sveta v zvezi s stopnjo predplačil za intervencije v obliki neposrednih plačil ter intervencije za razvoj podeželja na osnovi površin in živali (UL L št. 184 z dne 21. 7. 2022, str. 17), (v nadaljevanju: Uredba 2021/2116/EU);
* Strateškega načrta skupne kmetijske politike za obdobje 2023–2027 za Slovenijo (SN 2023–2027), ki ga je Evropska komisija odobrila dne 28. 10. 2022 in Izvedbeni Sklep Komisije z dne 29.9.2023 o odobritvi spremembe Strateškega načrta SKP za obdobje 2023–2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja (CCI: 2023SI06AFSP001).
* Zakona o kmetijstvu (ZKme-1), Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23;
* Uredbe o izvajanju lokalnega razvoja, ki ga vodi skupnost, v obdobju do 2027, Uradni list RS, št. 132/23 in 57/24 (v nadaljevanju Uredba LEADER/CLLD)
* Pravilnika o področjih prostovoljskega dela in vpisniku (Uradni list RS št. 48/11, 60/11 in 29/16),
* Strategije lokalnega razvoja za lokalno akcijsko skupino Suhe krajine, Temenice in Krke (LAS STIK) za programsko obdobje 2021 - 2027, potrjena s strani Ministrstva za kmetijstvo, gozdarstvo in prehrano (v nadaljevanju MKGP) dne 17.1.2024. (v nadaljevanju SLR)
* Odločbe Ministrstva za kmetijstvo, gozdarstvo in prehrano o potrditvi SLR in LAS Suhe krajine, Temenice in Krke (LAS STIK) številka 331151-34/2023/20, z dne 17.1.2024.
* Sklepa št.4/41-2024-1, ki ga je Upravni odbor LAS STIK sprejel na svoji 41. redni seji dne 19.11.2024.

objavlja

1. **J A V N I P O Z I V**

**za izbor projektov za uresničevanje Strategije lokalnega razvoja na območju LAS STIK**

 **v letu 2024 - EKSRP**

1. **OSNOVNI PODATKI O JAVNEM POZIVU:**

|  |  |
| --- | --- |
| **Namen javnega poziva:** | Namen javnega poziva je izbor projektov, katerih rezultati prispevajo k uresničevanju Strategije lokalnega razvoja na območjih LAS STIK v programskem obdobju 2021-2027, ki bodo predmet sofinanciranja iz Evropskega kmetijskega sklada za razvoj podeželja (v nadaljevanju EKSRP). |
| **Razpoložljiva sredstva za sofinanciranje:** | Višina razpoložljivih sredstev za sofinanciranje znaša do največ **400.000,00** evrov Delež sofinanciranja upravičenih stroškov znaša 80%.Stopnja javne podpore iz sklada EKSRP **za naložbe oziroma investicije v gradnjo, pridobitev, vključno z zakupom, ali izboljšanje nepremičnin ter kmetijsko mehanizacijo** znaša 65% upravičenih stroškov naložbe v okviru projekta.Za sklad EKSRP je podpora Evropske unije 80%, 20% pa iz naslova nacionalnega javnega prispevka iz državnega proračuna. |
| **Objava in rok za vložitev predlogov projektov za sofinanciranje:** | Javni poziv je objavljen **9. 12. 2024** in je odprt do vključno **28. 2. 2025**.Vlogo na javni poziv je potrebno **oddati v spletni aplikaciji z vsemi zahtevanimi prilogami,** , obrazec iz spletne aplikacije pa natisniti in poslati **priporočeno po pošti** na naslov **LAS STIK, CENTER ZA IZOBRAŽEVANJE IN KULTURO TREBNJE, Kidričeva ulica 2, 8210 Trebnje** do vključno **28. 2. 2025** ali **osebno dostaviti** v tajništvo vodilnega partnerja na naslovu CENTER ZA IZOBRAŽEVANJE IN KULTURO TREBNJE, Kidričeva ulica 2, 8210 Trebnje, do **28. 2. 2025** **do 13.00 ure**.Prilog k vlogi ni potrebno fizično pošiljati, morajo pa biti priložene v spletni aplikaciji.Vlogo na javni poziv izpolnite v spletni aplikaciji, ki je dostopna na naslovu: <https://drsp.e-razpisi.si/si/avtorizacija/> in jo do roka oddate. Kot pravočasne bodo upoštevane vloge, ki bodo, do navedenega datuma in ure za oddajo, oddane priporočeno na pošto ali osebno v tajništvu CIK Trebnje.**Vnos vlog v aplikacijo bo možen predvidoma od 20. 1. 2025 dalje.** |
| **Obdobje upravičenosti stroškov** | Upravičeni stroški za izvedbo projektov sofinanciranih iz EKSRP so stroški, nastali po vložitvi vloge za odobritev projekta na Agencijo Republike Slovenije za kmetijske trge in razvoj podeželja (v nadaljevanju ARSKTRP). Projekt ne sme biti fizično zaključen ali v celoti izveden pred izdajo odločbe o pravici do sredstev za sklad EKSRP, ki jo izda ARSKTRP. |
| **Informacije o javnem** **pozivu:** | Dodatne informacije o javnem pozivu daje vodilni partner LAS STIK Center za izobraževanje in kulturo Trebnje in sicer:* po elektronski pošti: las-stik@ciktrebnje.si
* po telefonu: 07 / 34 82 103,

med ponedeljkom in četrtkom med 9 in 15 uro ter v petek med 9 in 13 uro.Zadnja vprašanja bodo možna do **26. 2. 2025** **do 12.00 ure.**  |

1. **PREDMET JAVNEGA POZIVA**

Predmet sofinanciranja so projekti, ki zasledujejo cilje EKSRP ter prispevajo k ciljem in ukrepom Strategije lokalnega razvoja na območjih LAS STIK.

Na tem javnem pozivu bodo podprti naslednji Ukrepi SLR LAS STIK:

|  |  |
| --- | --- |
| **UKREP** | **Razpoložljiva sredstva****(EUR)** |
| **UKREP 1: *Razvoj gospodarstva skozi spodbujanje podjetništva in poklicno usmerjanje mladih, spodbujanje podjetniškega podpornega okolja, podjetniških iniciativ, podjetniških znanj, ustvarjalnosti in inovativnosti*** | **100.000,00** |
| Kazalniki EKSRP:R.1PS: Izboljšanje uspešnosti s pomočjo znanja in inovacij: število oseb, ki koristijo svetovanje, usposabljanje, izmenjavo znanja ali sodelujejo v operativnih skupinah evropskega partnerstva za inovacije, ki jih podpira SKP, da se okrepi uspešnost glede trajnostnosti gospodarstva, socialna, okoljska in podnebna uspešnost ter uspešnost glede učinkovite rabe virov.R.39 Razvoj podeželskega gospodarstva: število podeželskih podjetij, vključno s podjetji na področju biogospodarstva, razvitih s podporo v okviru SKP |
| V okviru ukrepa se pričakujejo projekti, ki bodo:* spodbujali in krepili podjetniško okolje območja LAS
* spodbujali in krepili inovativne oblike vseživljenjskega učenja in razvoja poklicnih kompetenc;
* spodbujali inovativne programe krepitve podjetništva pri mladih in ženskah
* spodbujali inovativne načine razvoja kadrov v okolju LAS (mentorstvo, prekvalifikacije, izpopolnjevanje, promocija poklicev, karierne priložnosti na podeželju);
* krepili pridobivanje znanj, veščin in spretnosti potrebnih za poklice, ki zagotavljajo zeleni in trajnostni razvoj podeželja;
* spodbujali specializirane podporne storitve za podjetništvo na področjih kot so npr. turizem, kultura, kreativne industrije, krožna ekonomija, delitvena ekonomija, srebrna ekonomija, idr.
 |
| **UKREP 2: *Krepitev povezovanja in razvoja območja LAS skozi razvoj storitev v podporo ohranjanju kulturne dediščine na podeželju in v urbanih središčih z razvojem dejavnosti za prosti čas, turizem in kulturo*** | **100.000,00** |
| Kazalniki EKSRP:R.40 Pametni prehod podeželskega gospodarstva: število strategij pametnih vasi, ki prejemajo podporoR.41 Povezovanje evropskega podeželja: delež podeželskega prebivalstva, ki ima koristi od boljšega dostopa do storitev in infrastrukture zaradi podpore iz SKP |
| V okviru ukrepa se pričakujejo projekte, ki bodo:* spodbujali inovativni razvoj ali nadgradnjo že razvitih in prepoznanih storitev na podeželju in v urbanih središčih;
* spodbujali in krepili razvoj turizma (doživljajskega, trajnostnega, kulturnega, verskega, rekreacijskega,…);
* spodbujali in krepili medgeneracijsko sodelovanje za prenos in ohranjanje kulturne dediščine;
* spodbujali in krepili sodelovanje in povezovanje različnih akterjev v lokalnem okolju;
* spodbujali razvoj novih inovativnih produktov/dejavnosti/storitev/programov/modelov v podporo ohranjanju kulturne dediščine na podeželju z razvojem dejavnosti za prosti čas, turizem in kulturo.
 |
| **UKREP 3: *Krepitev povezovanja območja skozi ozaveščanje o varovanju okolja, ohranjanja naravne dediščine in pomenu lokalne samooskrbe*** | **100.000,00** |
| Kazalniki EKSRP:R.27 Okoljska ali podnebna uspešnost zaradi naložb na podeželju: število operacij, ki prispevajo k ciljem na področju okoljske trajnostnosti, ter doseganje blaženja podnebnih sprememb in prilagajanja nanje na podeželjuR.10 Boljša organizacija dobavne verige: delež kmetij, ki sodelujejo v skupinah proizvajalcev, organizacijah proizvajalcev, na lokalnih trgih, v kratkih dobavnih verigah in shemah kakovosti, ki jih podpira SKPR.1PS: Izboljšanje uspešnosti s pomočjo znanja in inovacij: število oseb, ki koristijo svetovanje, usposabljanje, izmenjavo znanja ali sodelujejo v operativnih skupinah evropskega partnerstva za inovacije, ki jih podpira SKP, da se okrepi uspešnost glede trajnostnosti gospodarstva, socialna, okoljska in podnebna uspešnost ter uspešnost glede učinkovite rabe virov. |
| V okviru ukrepa se pričakujejo projekte, ki bodo:* spodbujali in krepili inovativne oblike vseživljenjskega učenja na podeželju (npr. učilnice v naravi, poklici na podeželju, podjetništvo na kmetijah,…);
* spodbujali in krepili varovanje, trajnostno upravljanje in uporabo naravnih virov;
* spodbujali in krepili razvoj turizma skozi naravno dediščino;
* spodbujali in krepili trajnostno mobilnost za zmanjšanje emisij;
* spodbujali in krepili informiranje in ozaveščanje na področju OVE, energetske učinkovitosti, ponovne uporabe in delitvene ekonomije;
* spodbujali in krepili lokalno samooskrbo in skrajšanje dobavnih poti;
* spodbujali in krepili kupovanje in uživanje lokalno pridelane hrane; oz. ozaveščale o pomenu kupovanja in uživanja lokalno pridelane hrane
* ozaveščali o pomenu ekološko pridelane hrane;
* spodbujali in krepili trajnostno predelavo in porabo hrane v podporo zmanjševanja izgub hrane in količin odpadne hrane;
* spodbujali ohranjanje avtohtonih sort in pasem.
 |
| **UKREP 4: *Razvoj podpornega okolja za izboljšanje kakovosti življenja na podeželju s spodbujanjem zdravega življenjskega sloga, izboljšanjem socialne vključenosti ter krepitvijo medgeneracijskega sodelovanja*** | **100.000,00** |
| Kazalniki EKSRP:R.41 Povezovanje evropskega podeželja: delež podeželskega prebivalstva, ki ima koristi od boljšega dostopa do storitev in infrastrukture zaradi podpore iz SKPR.42 Spodbujanje socialne vključenosti: Število oseb zajetih v projekte socialne vključevanja, ki prejemajo podporo |
| V okviru ukrepa se pričakujejo projekti, ki bodo:* spodbujali inovativne programe s krepitve in ohranjanja zdravega življenjskega sloga prebivalcev (aktivno preživljanje prostega časa, trajnostna mobilnost);
* spodbujali in krepili aktivnosti za socialno vključevanje ranljivih skupin;
* spodbujali in krepili aktivnosti v podporo zdravemu osebnostnemu razvoju otrok in mladostnikov;
* spodbujali in krepili zdravje / spodbujali in krepili promocijo zdravja delovno aktivnega prebivalstva;
* spodbujali inovativne programe za aktivno staranje;
* spodbujali in krepili modele socialnih storitev na področju dolgotrajne oskrbe vključno s programi aktivnega staranja;
* spodbujali razvoj in krepili inovativne medgeneracijske ali večkulturne programe in vsebine;
* spodbujali razvoj in krepili programe športa in rekreacije v naravi ter organizacijo prireditev, dogodkov in druženj.
 |

Projekti, ki se bodo izvajali s podporo sredstev sklada EKSRP prispevajo k specifičnemu cilju Skupne kmetijske politike SC8**: »Spodbujanje zaposlovanja, rasti, enakosti spolov, vključno s participacijo žensk k kmetovanju, socialne vključenosti in lokalnega razvoja na podeželju, vključno s krožnim biogospodarstvom in trajnostnim gozdarstvom«** in drugim specifičnim ciljem strateškega načrta SKP**.**

Vsak projekt se lahko predlaga za sofinanciranje samo v okviru **enega izbranega** ukrepa.

Vsi Ukrepi so podrobneje opisani v Strategiji LAS STIK, ki je je dosegljiva na spletni strani LAS – [TUKAJ](https://www.las-stik.si/wp-content/uploads/2023/11/Obrazec-za-pripravo-LAS-SLR-LAS-STIK_19-7-2023_koncna_dopolnitev_27-10-2023_cistopis.pdf).

V kolikor bo projekt izbran za sofinanciranje, bo sofinanciran iz sklada EKSRP.

Vodilni partner LAS STIK nudi upravičencem, ki želijo predlagati projekt za sofinanciranje, dodatne informacije in pomoč pri identifikaciji ciljev in ukrepov.

1. **POGOJI ZA DODELITEV PODPORE**

Za izvedbo tega javnega poziva se uporablja *Uredba o izvajanju lokalnega razvoja, ki ga vodi skupnost, v obdobju do 2027* (Uradni list RS št. 132/23 in 57/24) – v nadaljevanju Uredba LEADER/CLLD.

Podlaga in okvir za izvedbo tega javnega poziva je SLR LAS STIK na območju LAS STIK v obdobju do 2027, ki je dostopna na: [www.las-stik.si](https://www.las-stik.si/images/SLR_/SLR_LAS_STIK_2_sprememba_%C4%8Distopis_24_1_2020.pdf).

Območje LAS STIK je območje občin: Dolenjske Toplice, Ivančna Gorica, Trebnje in Žužemberk (v nadaljevanju območje LAS STIK).

**3.1. Upravičenci**

**Upravičenci** do podpore so lahko LAS, fizična in pravna oseba.

Upravičenci morajo izpolnjevati sledeče pogoje:

* imajo stalno bivališče na območju LAS STIK (če gre za fizično osebo) oziroma ima sedež, registrirano izpostavo, podružnico, organizacijsko enoto oziroma poslovno enoto na območju LAS STIK (če gre za pravno osebo zasebnega prava) oziroma deluje na območju LAS STIK (če gre za pravno osebo javnega prava ali za pravno osebo zasebnega prava v javnem interesu),
* imajo zagotovljena sredstva za lastno sofinanciranje projekta (iz lastnih virov, iz drugih javnih oziroma zasebnih virov).

Če je upravičenec LAS, mora v skladu s petim odstavkom 33. člena Uredbe 2021/1060/EU zagotavljati spoštovanje načela ločevanja funkcij.

Kadar je upravičenec fizična ali pravna oseba, je LAS zastopnik za vlaganje vlog in zahtevkov za izplačilo ter dopolnitev vlog in zahtevkov za izplačilo.

Kadar je upravičenec do podpore LAS in projekt vključuje naložbo, mora LAS v vlogi določiti pravno osebo javnega prava, ki postane lastnik naložbe.

Upravičenci lahko predlagajo za sofinanciranje projekte, ki jih bodo izvedli samostojno ali s partnerji. Vsi partnerji morajo imeti aktivno vlogo v projektu, kar pomeni skupno načrtovanje projekta in pripravo vloge ter izvedbo projekta in financiranje stroškov izvedbe projekta. Partnerji znotraj partnerstva izberejo vodilnega partnerja, ki je prijavitelj/vlagatelj vloge na Javni poziv.

Prijavitelj in partner/partnerji, kadar se projekt izvaja v partnerstvu, morajo izpolnjevati sledeče pogoje:

* ima stalno bivališče na območju LAS (če gre za fizično osebo) oziroma ima sedež, registrirano izpostavo, podružnico, organizacijsko enoto oziroma poslovno enoto na območju LAS (če gre za pravno osebo zasebnega prava) oziroma deluje na območju LAS (če gre za pravno osebo javnega prava ali za pravno osebo zasebnega prava v javnem interesu),
* da niso izključeni iz prejemanja podpore za izvajanje projektov v skladu zakonom, ki ureja kmetijstvo;
* da imajo poravnane obvezne dajatve in druge denarne nedavčne obveznosti v skladu z zakonom, ki ureja kmetijstvo, pri čemer vrednost morebitnih neplačanih zapadlih obveznosti ne sme znašati 50 eurov ali več.
* da nimajo neporavnanih nalogov za izterjavo, izdanih s strani Evropske komisije;
* da nimajo neporavnanega naloga za vračilo preveč izplačane državne pomoči na podlagi predhodnega poziva ministrstva, pristojnega za finance;
* da niso v postopku prenehanja, prisilne poravnave, stečaja, prepovedi delovanja, sodne likvidacije ali izbrisa iz sodnega registra;
* nad prijaviteljem in partnerji ni začet postopek zaradi insolventnosti ali postopek prisilnega prenehanja v skladu z zakonom, ki ureja finančno poslovanje, postopek zaradi insolventnosti in prisilno prenehanje, ali postopek likvidacije družbe v skladu z zakonom, ki ureja gospodarske družbe;
* da podjetje ni v težavah, razen če gre za izjeme, določene v točki (c) četrtega odstavka 1. člena Uredbe 651/2014/EU
* niso že prejeli sredstev za financiranje predlaganega projekta iz drugih virov,
* da imajo za nakazilo sredstev odprt transakcijski račun;
* imajo zagotovljena sredstva za lastno sofinanciranje projekta - iz vloge za odobritev projekta mora biti razvidna zaprta finančna konstrukcija za celoten projekt, kar pomeni, da mora prikazovati razdelitev posameznih stroškov po posameznih partnerjih in vrstah stroškov ter virih financiranja projekta, ki so javna podpora in lastna sredstva.

Partnerstvo mora biti sestavljeno tako, da lahko zagotavlja zmogljivost ter vsebinske in finančne izkušnje za izvedbo projekta. Partnerstvo mora zagotavljati sredstva za financiranje izvedbe celotnega projekta.

* 1. **Pogoji za dodelitev podpore**

**Skladnost s cilji**

Projekt mora biti skladen s cilji sklada EKSRP in mora obravnavati potrebe, določene v odobreni SLR, ter izvajati ukrepe SLR. Cilji projekta morajo biti merljivi z jasnimi učinki in rezultati.

**Strateški načrt skupne kmetijske politike 2023-2027 – dopolnjevanje med intervencijami**

Projekt, ki je upravičen v okviru drugih intervencij SN SKP 2023–2027 oziroma je financiranje možno prek drugih finančnih podpor (npr. Interreg,...), je lahko podprt s podporo za izvajanje projektov v okviru intervencije LEADER, če je takšna potreba prepoznana v SLR in izkazuje dodano vrednost za razvoj lokalnega območja, kot so izboljšanje socialnega kapitala, izboljšanje lokalnega upravljanja ali prispevanje k izboljšanju rezultatov in učinkov (na primer naslavljanje socialne vključenosti vseh prebivalcev na podeželju, spodbujanje zaposlovanja ter podjetništva na podeželju, razvoj osnovnih storitev, dvig kakovosti življenja lokalnega prebivalstva, medgeneracijsko sodelovanje, krepitev kompetenc, preventiva in varovanje zdravja, skrb za ranljive skupine, razvoj manjše infrastrukture na podeželju, razvoj koncepta Pametnih vasi, okoljske in podnebne rešitve na podeželju, spodbude ekološkemu kmetovanju idr).

**Upravičeno območje LAS**

Projekt mora biti izveden na upravičenem območju LAS STIK, ki obsega območje občin Dolenjske Toplice, Ivančna Gorica, Trebnje in Žužemberk.

Aktivnosti promocije projekta so upravičene tudi zunaj območja LAS na celotnem območju Republike Slovenije.

**Soglasja in dovoljenja v skladu s področno zakonodajo**

Prijavitelj in partnerji morajo pridobiti za izvedbo projekta vsa potrebna soglasja in dovoljenja, vključno s pravnomočnim gradbenim dovoljenjem(če je to potrebno v skladu z zakonom, ki ureja gradnje) kot jih za izvedbo projekta določa področna zakonodaja.

Pri tem je potrebno upoštevati področno zakonodajo, odvisno od tega za kakšen tip projekta gre (npr. pri gradnji je potrebno upoštevati zakon, ki ureja graditev objektov, pri posegih v kulturno dediščino je potrebno upoštevati zakonodajo s področja varovanja kulturne dediščine, itd.).

Vsa potrebna dovoljenja oziroma soglasja, ki jih za izvedbo projektov določajo področni predpisi, morajo biti izdana najpozneje do zaključka izbirnega postopka projektov na ravni odločanja v LAS. Če je za projekt predpisano gradbeno dovoljenje v skladu z zakonom, ki ureja graditev objektov, mora biti do zaključka izbirnega postopka projektov na ravni odločanja v LAS pridobljeno pravnomočno gradbeno dovoljenje.

Kot zaključek izbirnega postopka projektov v LAS se šteje, ko Upravni odbor LAS s sklepom odloči o potrditvi/zavrnitvi projekta.

**Izvedba projekta**

Projekt mora biti izveden v skladu s prijavljeno in s strani LAS in ARSKTRP odobreno vsebino ter področno zakonodajo. Upravičenci lahko, v obdobju izvajanja projekta in pred nastankom sprememb največ dvakrat zaprosijo za spremembo projekta v skladu s pogoji, ki veljajo za EKSRP sklad. Če upravičenec projekta ne izvede v skladu z odobreno vsebino (ali odobreno spremembo), se mu podpora s strani ARSKTRP ne izplača.

Nepremičnina, na kateri se opravlja izvršba v skladu s predpisi, ki urejajo izvršbo in zavarovanje, ne more biti del projekta oz. vključena v aktivnosti projekta.

Projekt mora biti izveden najpozneje v treh letih od pravnomočnosti odločbe o pravici do sredstev, ki jo izda ARSKTRP.

Projekt ne sme biti fizično zaključen ali v celoti izveden pred izdajo odločbe o pravici do sredstev, ki jo izda ARSKTRP.

**Označevanje projekta, informiranje in obveščanje javnosti**

Pri izvedbi projekta je obvezno upoštevati zahteve za označevanje v skladu z veljavnimi navodili za informiranje in obveščanje javnosti [*(Pravilnik o označevanju vira sofinanciranja iz strateškega načrta skupne kmetijske politike 2023–2027, Uradni list RS, št. 77/23).*](https://las-md.si/javni-pozivi/navodila/) Upravičenec, ki sofinanciranega projekta ne označi ali označbo odstrani, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

1. **OBLIKE PODPORE IN UPRAVIČENI STROŠKI**

Podpora za izvajanje projektov v okviru SLR se dodeli kot nepovratna sredstva.

Podpore se lahko dodelijo za investicije oziroma naložbe na upravičenem območju LAS le kot del projekta, s poudarkom na širšem pomenu za območje LAS ter dodani vrednosti za projekt (kot so skupni interes, skupina upravičencev, dostop javnosti do rezultatov projekta, inovativne značilnosti projekta na lokalni ravni območja in prebivalcev območja LAS).

**Naložbe v infrastrukturo, kot so javna cestna, komunalna in vodovodna infrastruktura, ki izhajajo iz zakona, ki ureja lokalno samoupravo, ter gre pri sofinanciranju naložb za samostojni projekt, niso upravičen strošek.**

Če je predmet podpore naložba, nakup materiala ali izvedba storitve v okviru projekta, upravičenec ne sme pridobiti opredmetenih osnovnih sredstev, neopredmetenih sredstev, materiala ali storitev od pravnih oseb, ki so 25 % ali več lastniško povezane z upravičencem.

Nepovratna sredstva se dodelijo v skladu s prvim odstavkom 83. člena Uredbe 2021/2115/EU in prvim odstavkom 53. člena Uredbe 2021/1060/EU **z uporabo poenostavljenih oblik** :

**A) Projekti NEINVESTICIJSKE NARAVE**

To so projekti, pri katerih se neposredni stroški osebja namenijo za izvedbo večjega dela projektnih aktivnosti, za preostale kategorije upravičenih stroškov pa se uporabi pavšalna stopnja v višini 40 % upravičenih neposrednih stroškov osebja.

Pavšalna stopnja se izračuna kot 40 % upravičenih neposrednih stroškov osebja in zajema vse preostale kategorije upravičenih stroškov posameznega partnerja projekta (npr. Pisarniške in administrativne stroške, potne in namestitvene stroške, stroške zunanjih izvajalcev, stroške opreme,...).

B) **Projekti INVESTICIJSKE NARAVE**

To so projekti, katerih večji del projektnih aktivnosti predstavljajo stroški naložb oziroma investicij v opredmetena osnovna sredstva ter neopredmetena sredstva in stroški zunanjih izvajalcev, za povračilo stroškov osebja pa se uporabi pavšalna stopnja v višini 20 %. Osnova za izračun pavšalne stopnje za stroške osebja so neposredni stroški naložb oziroma investicij v opredmetena osnovna sredstva ter v neopredmetena sredstva in stroški storitev zunanjih izvajalcev.

Za projekte neinvesticijske narave iz točke A) prejšnjega odstavka se neposredni stroški osebja dodelijo v obliki stroškov na enoto na podlagi metode izračuna za:

* vodenje in koordinacijo projekta v višini 23,33 eura na uro opravljenega dela, vendar največ 1720 ur na leto;
* strokovno in tehnično pomoč pri projektu v višini 17,89 eura na uro opravljenega dela, vendar največ 1720 ur na leto;
* izvajanje neindustrijskih dejavnosti pri projektu v višini 13,24 eura na uro opravljenega dela, vendar največ 1720 ur na leto;
* prostovoljsko delo v skladu z vrstami prostovoljskega dela, ki so določene v [Zakonu o prostovoljstvu (zProst)](https://pisrs.si/pregledPredpisa?id=ZAKO5532), ter ocenjeno vrednostjo opravljenega dela, kot jo določa [Pravilnik o področjih prostovoljnega dela in vpisniku](https://pisrs.si/pregledPredpisa?id=PRAV10787).

Za vrednotenje prostovoljskega dela se uporabijo določbe *Pravilnika o področjih prostovoljnega dela in vpisniku* (Uradni list RS, št. 48/11, 60/11 in 29/16) in sicer je ocenjena vrednost ene ure prostovoljskega dela:

* za organizacijsko delo: 13 €
* za vsebinsko delo: 10 €
* za opravljeno drugo prostovoljsko delo: 6 €

V kolikor želi upravičenec v projektu uveljavljati stroške dela v obliki prostovoljskega dela, mora biti vpisan v [*Vpisnik prostovoljskih organizacij in organizacij s prostovoljskim programom*](https://www.ajpes.si/Registri/Drugi_registri/Prostovoljske_organizacije/Splosno), ki izpolnjujejo pogoje iz Zakona o prostovoljstvu. Potrdilo o vpisu upravičenca v Vpisnik mora biti priloženo k vlogi.

Neposredni stroški osebja se dodelijo v obliki stroškov na enoto tudi za delo kmeta, ki je fizična oseba, pri čemer v primeru kmetije, velja za stroške dela nosilca in člana kmetije v višini 12,25 eura na uro opravljenega dela, vendar največ 1720 ur na leto.

Način uveljavljanja stroška na enoto je podrobno opredeljen v Prilogi 2 Uredbe LEADER/CLLD in Navodilih za izvajanje projektov v okviru pristopa LEADER/CLLD za sklad EKSRP, ki jih je pripravil MKGP skupaj z ARSKTRP.

**Upravičeni stroški, ki nastanejo v okviru aktivnosti projekta, so**:

1. naložbe oziroma investicije v opredmetena osnovna sredstva: nakup in gradnja nepremičnin, nakup zemljišč, napeljave, stroji, oprema, pohištvo in prevozna sredstva;
2. naložbe oziroma investicije v neopredmetena sredstva, ki nimajo fizične ali finančne oblike: patenti, licence, strokovno znanje ali druga intelektualna lastnina;
3. stroški dela (stroški zaposlenih, ki izhajajo iz pogodbe o zaposlitvi in stroški plač samozaposlenih, vključno s stroški dela po podjemni pogodbi, avtorski pogodbi (na primer vsebinska priprava avtorskega dela), vključno s prostovoljskim delom, če so taki stroški v pogodbah jasno opredeljeni);
4. storitve zunanjih izvajalcev (na primer nadzor, organizacija dogodkov oziroma delavnic, pridobitev dovoljenj, priprava strokovnih in promocijskih gradiv);
5. davek na dodano vrednost (v nadaljnjem besedilu: DDV) v skladu z 11. členom Uredbe LEADER/CLLD.

Stroški nakupa zemljišč lahko predstavljajo največ 10 % upravičenih stroškov posameznega projekta.

Upravičeni so samo stroški, ki so nastali po vložitvi vloge za odobritev projekta na ARSKTRP.

Do podpore **niso upravičeni stroški** iz tretjega odstavka [73. člena Uredbe 2021/2115/EU](https://eur-lex.europa.eu/legal-content/SL/TXT/PDF/?uri=CELEX:32021R2115) za sklad EKSRP, za sklada EKSRP in ESRR pa stroški iz [64. člena Uredbe 2021/1060/EU](https://eur-lex.europa.eu/legal-content/SL/TXT/PDF/?uri=CELEX:32021R1060) ter **naslednji stroški ali aktivnosti**:

1. stroški priprave vlog in zahtevkov za izplačilo;
2. nakup rabljene opreme in mehanizacije (razen zbirk in starin);
3. investicije in nakupi opreme, mehanizacije in storitev, namenjenih za zasebno rabo;
4. plačilo davkov, carin in dajatev pri uvozu, obresti na dolgove, bančne garancije in stroške garancij, upravne takse.

[***Navodila za izvajanje projektov v okviru pristopa LEADER CLLD za sklad EKSRP***](https://www.las-stik.si/wp-content/uploads/2024/12/Navodila_za_izvajanje_CLLD_2027_EKSRP_1._sprememba_podpisano.pdf)*,* ki jih je pripravil MKGP skupaj z ARSKTRP, so sestavni del razpisne dokumentacije!

5. **FINANČNE DOLOČBE, PREDPLAČILO IN UVELJAVLJANJE DDV**

**Finančne določbe**

Stopnja javne podpore posameznega projekta znaša 80 % upravičenih stroškov projekta, za preostali del stroškov pa so zagotovljena sredstva iz javnega in zasebnega vira. Upravičenci morajo za izvedbo projekta zagotavljati tudi lastna sredstva.

Ne glede na prejšnji odstavek stopnja javne podpore za sklad EKSRP za naložbe oziroma investicije v gradnjo, pridobitev, vključno z zakupom, ali izboljšanje nepremičnin ter kmetijsko mehanizacijo znaša 65 % upravičenih stroškov naložbe v okviru projekta. Za sklad EKSRP je podpora Evropske unije 80 %, 20 % pa iz naslova nacionalnega javnega prispevka iz državnega proračuna.

Najvišji znesek javne podpore za posamezni projekt je 100.000 eurov.

Najnižji znesek javne podpore za posamezni projekt je 5.000 eurov.

Kadar vrednost posameznega projekta znaša več kot 20.000 eurov, se lahko izvaja v dveh fazah, s tem da posamezni zahtevek za izplačilo ne sme biti nižji od 5.000 eurov.

Upravičenci, ki so zavezanci za javno naročanje, morajo postopke izvajati v skladu s predpisi, ki urejajo javno naročanje, drugi pa v skladu s temeljnimi načeli javnega naročanja. Upravičenci, ki so zavezanci za javno naročanje morajo priložiti ustrezna dokazila:

* v prvem zahtevku za izplačilo sredstev, ki se nanaša na stroške v okviru oddanega javnega naročila, navesti številko objave oddanega javnega naročila, če gre za javno naročilo, katerega ocenjena vrednost brez DDV je enaka ali višja od mejnih vrednosti iz zakona, ki ureja javno naročanje;
* zahtevku za izplačilo sredstev iz prejšnje točke priložiti kopijo dokumentacije postopka oddaje javnega naročila, iz katere je razviden način določitve vrednosti javnega naročila, če gre za javno naročilo, katerega ocenjena vrednost brez DDV je nižja od mejnih vrednosti iz predpisa, ki ureja javno naročanje.

Dokazila, ki so priložena zahtevku za izplačilo, se morajo glasiti na upravičenca ali na partnerja v projektu.

Upravičenec, vključen v izvajanje projekta, ki je pravna oseba ali samostojni podjetnik posameznik, in vodi računovodstvo v skladu z računovodskimi standardi za davčne namene, za vse poslovne dogodke v zvezi z izvedbo projekta, ki je predmet podpore, od vložitve vloge za odobritev projekta vodi ločeno računovodstvo v skladu z računovodskimi standardi, na primer ločeno stroškovno mesto ali ločene ustrezne računovodske konte.

V primeru uporabe poenostavljenih oblik stroškov se na ločenem stroškovnem mestu projekta knjižijo le prihodki oziroma prilivi, medtem ko stroškov (izdatkov), ki se nanašajo in poplačujejo iz prejetih sredstev, ni treba evidentirati na stroškovnem mestu projekta. V primerih poenostavljenih oblik nepovratnih sredstev dejanski stroški in izdatki niso predmet preverjanja in spremljanja, kljub temu mora biti dokumentacija dostopna, ekonomičnost in transparentnost pri porabi javnih sredstev pa je obvezna.

**Predplačilo**

V skladu z Zakonom o izvrševanju proračunov Republike Slovenije, lahko predplačilo uveljavlja upravičenec, **če je oseba zasebnega ali javnega prava in je ustanovljena in deluje kot društvo, zasebni ali javni zavod ali ustanova.** Predplačilo se odobri brez predložitve bančne garancije enkratno, **do višine 30 odstotkov** vrednosti podpore iz odločbe o pravici do sredstev.

Če upravičenec uveljavlja predplačilo iz prejšnjega odstavka, mora vložiti zahtevek za izplačilo sredstev najmanj v višini predplačila najpozneje v 180 dneh po izplačilu predplačila.

**Upravičenec, ki nima statusa iz prejšnjega odstavka**, lahko v skladu s tretjim odstavkom 44. člena [Uredbe 2021/2116/EU](https://eur-lex.europa.eu/legal-content/SL/TXT/PDF/?uri=CELEX:32021R2116) uveljavlja predplačilo do 50 % vrednosti podporeiz odločbe o dodelitvi sredstev. Predplačilo upravičenec uveljavlja ob vlogi. Upravičenec priloži originalno bančno garancijo v višini 100 % zneska predplačila v 30 dneh od vročitve odločbe o pravici do sredstev na elektronski naslov aktrp@gov.si ali na naslov ARSKTRP, ki upravičencu izplača predplačilo v 30 dneh od prejema bančne garancije. Bančna garancija mora biti veljavna najmanj šest mesecev od datuma vložitve zahtevka za izplačilo sredstev, katerega vrednost je večja od višine predplačila in na katerega je vezana sprostitev bančne garancije. Stroške zavarovanja predplačila nosi upravičenec, ki je prejemnik predplačila.

Bančna garancija iz prejšnjega odstavka se unovči delno ali v celoti, če upravičenec pred njenim potekom ne predloži ustreznih dokazil o:

– nastanku stroškov v skladu s 1. in 2. točko četrtega odstavka 27.člena Uredbe LEADER/CLLD ali dokazila o nastanku stroškov v višini izplačanega predplačila, če se podpora dodeli na podlagi dejansko nastalih stroškov;

– izvedenih aktivnosti projekta, če se podpora dodeli z uporabo poenostavljenih oblik stroškov iz drugega odstavka 8.člena Uredbe LEADER/CLLD.

**Predplačilo upravičenec uveljavlja z vlogo za odobritev projekta.**

**Uveljavljanje DDV**

DDV ni upravičen strošek, razen če se podpora nanaša na nabave blaga oziroma storitev, ki jih bo upravičenec uporabil za namene dejavnosti in transakcij, v zvezi s katerimi se v skladu s predpisi, ki urejajo DDV, ne šteje za davčnega zavezanca, ali za namene dejavnosti in transakcij, ki so v skladu s predpisi o DDV oproščene plačila DDV, brez pravice do odbitka DDV.

Upravičenec, ki uveljavlja DDV kot upravičen strošek projekta, pod kazensko odgovornostjo poda izjavo, da v skladu s predpisi, ki urejajo DDV, ne more odbijati vstopnega DDV, plačanega za nabave blaga oziroma storitev v okviru izvajanja projekta, za katerega mu je dodeljena podpora.

Upravičenec v izjavi iz prejšnjega odstavka navede razlog, na podlagi katerega ne more odbijati vstopnega DDV, in sicer da se nabave blaga oziroma storitev v okviru izvajanja projekta nanašajo na eno izmed naslednjih dejavnosti:

* opravljanje oproščene dejavnosti brez pravice do odbitka DDV;
* opravljanje dejavnosti, v zvezi s katerimi se upravičenec ne šteje za davčnega zavezanca, kot ga opredeljuje zakon, ki ureja DDV.

Odbitni DDV ni upravičen strošek, če upravičenec ne uveljavi pravice do odbitka DDV.

**6. DRŽAVNA POMOČ**

Pravne in fizične osebe, ki se ukvarjajo z gospodarsko dejavnostjo na območju Republike Slovenije, so prejemniki državne pomoči.

Podpora za izvajanje projektov v okviru SLR se dodeljuje v skladu z Uredbo 651/2014/EU in kot pomoč po pravilu de minimis v skladu z Uredbo 2023/2831/EU.

V kolikor je upravičenec **mikro, malo ali srednje podjetje** se mu podpora dodeli v skladu z **Uredbo 651/2014/EU**. Če se podpora dodeli v skladu z **Uredbo 651/2014/EU**, mora upravičenec izpolnjevati pogoje iz 19. in [19.a člena Uredbe 651/2014/EU](http://data.europa.eu/eli/reg/2014/651/art_19a/oj), merila iz [Priloge I Uredbe 651/2014/EU](http://data.europa.eu/eli/reg/2014/651/anx_1/oj) ter:

1.      je vlagatelj MSP v skladu s [Prilogo I Uredbe 651/2014/EU](http://data.europa.eu/eli/reg/2014/651/anx_1/oj);

2.      pred datumom vložitve vloge ne sme začeti izvajati naložbe, projekta ali druge dejavnosti, ki je predmet podpore, razen če gre za izjeme iz petega odstavka 6. člena [Uredbe 651/2014/EU](http://data.europa.eu/eli/reg/2014/651/oj). Če je upravičenec javni naročnik, pred vložitvijo vloge ne sme skleniti pogodbe o oddaji javnega naročila za blago, storitev ali gradnjo, ki je predmet naložbe ali projekta;

3.      vlagatelj ne sme biti podjetje v težavah, razen če gre za izjeme, določene v točki (c) četrtega odstavka 1. člena [Uredbe 651/2014/EU](http://data.europa.eu/eli/reg/2014/651/oj);

4.      vlagatelj ne sme biti naslovnik neporavnanega naloga za izterjavo na podlagi predhodnega sklepa Evropske komisije, s katerim je pomoč, ki jo je dodelil organ Republike Slovenije, razglasila za nezakonito in nezdružljivo z notranjim trgom;

5.      vlagatelj ne sme biti naslovnik neporavnanega naloga za vračilo preveč izplačane državne pomoči na podlagi predhodnega poziva ministrstva, pristojnega za finance.

V kolikor je upravičenec **veliko podjetje** se mu lahko dodeljuje kot pomoč po pravilu *de minimis* v skladu z [Uredbo 2023/2831/EU](http://data.europa.eu/eli/reg/2023/2831/oj), pri čemer se upošteva, da do pomoči po pravilu *de minimis* v skladu z [Uredbo 2023/2831/EU](http://data.europa.eu/eli/reg/2023/2831/oj) niso upravičena podjetja iz sektorjev:

1. primarne proizvodnje ribiških proizvodov in proizvodov iz akvakulture,

2. predelave in trženja ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg,

3. primarne proizvodnje kmetijskih proizvodov s seznama v Prilogi I k Pogodbi o ustanovitvi Evropske skupnosti,

4. predelave in trženja kmetijskih proizvodov s seznama v Prilogi I k Pogodbi o ustanovitvi Evropske skupnosti v naslednjih primerih:

– če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg,

– če je pomoč pogojena s tem, da se delno ali v celoti prenese na primarne proizvajalce.

Pomoč po pravilu *de minimis* ne sme biti namenjena izvozu oziroma z izvozom povezani dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo. Pomoč ne sme biti pogojena s prednostno rabo domačih proizvodov pred uvoženimi. **Skupni znesek pomoči, dodeljen enotnemu podjetju, ne sme presegati 300.000,00 eurov v obdobju zadnjih treh let, ne glede na obliko ali namen pomoči, ki se dodeli enotnemu podjetju s strani države članice.**

Pomoč de minimis se šteje za dodeljeno z dnem izdaje odločbe o pravici do sredstev, ki jo izda ARSKTRP. Na podlagi tega datuma se preverja kumulacija »de minimis« pomoči. Ko je pomoč dodeljena (ko je izdana odločba), velja s stališča državnih pomoči za dodeljeno, ne glede na to, da še ni dejansko izplačana.

Če se podpora za izvajanje projektov v okviru SLR dodeli kot pomoč po pravilu *de minimis*, mora vlagatelj k vlogi priložiti:

– pisno izjavo o vseh drugih pomočeh *de minimis*, ki jih je vlagatelj prejel na podlagi predpisov, ki urejajo *de minimis* v obdobju treh let;

– pisno izjavo o drugih že prejetih ali zaprošenih pomočeh za iste upravičene stroške;

– pisno izjavo, ali gre za enotno podjetje z navedbo podjetij, ki so z njim povezana, z namenom preveritve skupnega zneska že prejetih pomoči *de minimis* za vsa, z njim povezana podjetja.

Enotno podjetje so vsi subjekti, ki opravljajo gospodarsko dejavnost, in so med seboj najmanj v enem od razmerij:

1. podjetje ima večino glasovalnih pravic delničarjev ali družbenikov drugega podjetja;
2. podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja;
3. podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;
4. podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.

Podjetja, ki so v katerem koli razmerju iz točk (a) do (d) prvega pododstavka preko enega ali več drugih podjetij, prav tako veljajo za enotno podjetje.

**7. ADMINISTRATIVNA POPOLNOST VLOG, IZLOČITVENA MERILA IN MERILA ZA IZBOR PROJEKTOV**

Preverjanje vlog poteka večstopenjsko:

1. preverjanje administrativne popolnosti vlog v skladu z administrativnimi pogoji:

|  |  |  |
| --- | --- | --- |
| **Administrativni pogoji** | **DA/NE** | **Opombe**  |
| 1.   prijava je prispela v roku na pravi naslov in pravilni način, kot je predvideno v javnem pozivu | da/ne | Če NE, se zavrže |
| 2.   ovojnica je pravilno označena  | da/ne | Če NE, se zavrže |
| 3.   Vloga je popolna:* vloga je predložena na predpisanem obrazcu,
* izpolnjeni so vsi zahtevani deli (vsebinski in finančni del),
* priložena so zahtevana dokazila ali priloge skladno z javnim pozivom,
* vloga je podpisana in žigosana s strani prijavitelja in projektnih partnerjev
 | da/ne | Če NE, se dopolni |
| 4.   Vloga je predložena v elektronski obliki in tiskanem izvirniku | da/ne | Če NE, se zavrže |

1. preverjanje vlog z vidika upravičenosti oz. izločitvenih meril.

|  |  |  |  |
| --- | --- | --- | --- |
| **Izločitvena merila**  | **DA** | **NE** | **Opombe**  |
| **1.  Prijavitelj (in partnerji) izpolnjujejo pogoje za upravičenost.** | DA | NE | Če NE, se zavrže |
| Obrazložitev merila:Prijavitelj (in partnerji) izpolnjujejo sledeče pogoje za upravičenost.:* imajo stalno bivališče na območju LAS (fizične osebe) ali
* imajo sedež, registrirano izpostavo, podružnico, organizacijsko enoto oz. poslovno enoto na območju LAS ali
* delujejo na območju LAS (če gre za pravno osebo javnega prava ali za pravno osebo zasebnega prava v javnem interesu),

Izpolnjevanje pogoja partnerstva kot celote se preverja v vlogi v rubriki Podatki o prijavitelju in partnerjih. |
| **2. Projekt se bo izvajal na upravičenem območju LAS (izjema so aktivnosti promocije)** | DA | NE | Če NE, se zavrže |
| Obrazložitev merila:Upravičeno območje LAS je območje občin Dolenjske Toplice, Ivančna Gorica, Trebnje in Žužemberk.Izjema so aktivnosti promocije, ki so upravičene tudi zunaj območja LAS na celotnem območju Republike Slovenije (3. odstavek 7. člena Uredbe o izvajanju lokalnega razvoja, ki ga vodi skupnost, v obdobju do leta 2027).Na območju LAS STIK nimamo naselja z več kot 10.000 prebivalci, ki so, v skladu z Uredbo LEADER/CLLD, izločena iz območja upravičenosti. |
| **3.  Predlagan projekt je skladen z ukrepi in kazalniki Strategije lokalnega razvoja na območjih LAS STIK 2021-2027**  | DA | NE | Če NE, se zavrže |
| Obrazložitev merila:V vlogi mora biti opredeljeno v katerega izmed štirih Ukrepov SLR se umešča, glede na prevladujočo vsebino projekta (označen mora biti ustrezen ukrep SLR) in izbran mora biti vsaj en obvezen kazalnik znotraj tega ukrepa. Projekt lahko kandidira za sredstva na samo enem Ukrepu! |
| **4. Projekt je skladen s cilji zadevnega sklada - EKSRP ali ESRR.**  | DA | NE | Če NE, se zavrže |
| Obrazložitev merila:Projekt prispeva k doseganju vsaj enega izmed dveh ciljev SLR, ki predstavljata specifična cilja Programa evropske kohezijske politike 2021 – 2027(sklad ESRR, SC 9) in Strateškega načrta skupne kmetijske politike za obdobje 2023 – 2027 za Slovenijo (sklad EKSRP, SC 8).***ESRR:*** specifični cilj 9.2 ***»Spodbujanje celostnega in vključujočega socialnega, gospodarskega in okoljskega lokalnega razvoja, kulture, naravne dediščine, trajnostnega turizma in varnosti na območjih, ki niso mestna območja«***ALI***EKSRP:*** specifični cilj SC8 ***»Spodbujanje zaposlovanja, rasti, enakosti spolov, vključno s participacijo žensk v kmetovanju, socialne vključenosti in lokalnega razvoja na podeželju, vključno s krožnim biogospodarstvom in trajnostnim gozdarstvom« ali*** drugim specifičnim ciljem strateškega načrta SKP.**V vlogi se opredeli h kateremu cilju prispeva projekt** ter opiše kako k cilju prispevajo aktivnosti projekta. Hkrati z opredelitvijo h kateremu cilju prispeva, **se opredeli tudi za sredstva katerega sklada projekt kandidira – ESRR ali EKSRP**. Opredelitev sklada mora biti v vlogi jasno navedena. |
| **5. Projekt se je že pričel izvajati.** | DA | NE | Če DA, se zavrže |
| Obrazložitev merila:Projekt se lahko začne izvajati po oddaji vloge na AKTRP ali na MKRR (vlogo odda LAS) in ne sme biti zaključen pred izdajo odločbe s strani ARSKTRP ali podpisom pogodbe o sofinanciranju z MKRR. Projekt bo izveden najpozneje v treh letih od pravnomočnosti odločbe o pravici do sredstev, ki jo izda ARSKTRP, oziroma od podpisa pogodbe o sofinanciranju z MKRR, vendar najpozneje do 31. avgusta 2029.V vlogi mora biti opredeljen terminski načrt iz katerega je razvidno, da se projekt še ni začel izvajati (predviden datum začetka in zaključka projekta). |
| **6. V vlogi je jasno opredeljeno ali je projekt neinvesticijske narave ali investicijske narave.** | DA | NE | Če NE, se zavrže |
| Obrazložitev merila:Vrste upravičenih stroškov, način uveljavljanja upravičenih stroškov ter, pri EKSRP, odstotek sofinanciranja upravičenih stroškov so odvisni od tega ali je projekt investicijske narave ali neinvesticijske narave.Iz vloge mora biti jasno razvidno kakšen je projekt - investicijske narave ali neinvesticijske narave, kar se potem odraža tudi v vsebinskem in finančnem načrtovanju projekta.***Projekti neinvesticijske narave*** so projekti pri katerih se neposredni stroški osebja namenijo za izvedbo večjega dela projektnih aktivnosti, za preostale kategorije upravičenih stroškov pa se uporabi pavšalna stopnja.***Projekti investicijske narave*** so projekti katerih večji del projektnih aktivnosti predstavljajo stroški naložb oziroma investicij v opredmetena osnovna sredstva ter v neopredmetena sredstva in stroške zunanjih izvajalcev, za povračilo stroškov osebja pa se uporabi pavšalna stopnja.V vlogi je ustrezno označena vrsta projekta (investicijski ali neinvesticijski) in priložena je ustrezna finančna konstrukcija (stroškovnik) projekta.  |
| **7.   Zaprošen znesek za sofinanciranje je skladen s pogoji javnega poziva.** | DA | NE | Če NE, se zavrže |
| Obrazložitev merila:Višina zneska za sofinanciranje in stopnja sofinanciranja (80% ali 65%) morata biti skladna s pogoji, ki so opredeljeni v javnem pozivu. |
| **8.   Predlagan projekt ima zaprto finančno konstrukcijo in zagotovljene lastne finančne vire za izvedbo projekta v celoti.** | DA | NE | Če NE, se zavrže |
| Obrazložitev merila:Iz stroškovnika projekta, ki je sestavni del vloge, je razvidna zaprta finančna konstrukcija za celoten projekt, kar pomeni, da je prikazana razdelitev posameznih stroškov po posameznih partnerjih in vrstah stroškov ter virih financiranja projekta, ki so javna podpora in lastna sredstva. Prijavitelj in partnerji zagotavljajo lastne finančne vire za izvedbo projekta in s tem zagotavljajo zaprto finančno konstrukcijo. Vsi člani partnerstva aktivno sodelujejo pri izvedbi projekta, torej nosijo tudi finančno odgovornost za izvedbo aktivnosti. |
| **9.  Upravičeni stroški predlaganega projekta se ne financirajo z drugimi javnimi sredstvi**  | DA | NE | Če NE, se zavrže |
| Obrazložitev merila:Projekt se ne sme financirati iz drugih nacionalnih ali EU virov – prepoved dvojnega financiranja upravičenih stroškov projekta. Če je upravičenec projekta občina, ki je partnerica LAS, se lastna finančna sredstva sofinanciranja z vidika Evropske unije ne štejejo za že prejeta javna sredstva Republike Slovenije.Preveri se priložena podpisana izjava prijavitelja/partnerjev. |
| **10. Prijavitelj/partner ni podjetje v težavah** | DA | NE | Če NE, se zavrže |
| Obrazložitev merila:Nad prijaviteljem in partnerji ni začet postopek zaradi insolventnosti ali postopek prisilnega prenehanja v skladu z zakonom, ki ureja finančno poslovanje, postopek zaradi insolventnosti in prisilno prenehanje, ali postopek likvidacije družbe v skladu z zakonom, ki ureja gospodarske družbe;  |
| **11. Projekt ima priložena vsa potrebna soglasja in dovoljenja** | DA | NE | Če NE, se zavrže |
| Obrazložitev merila:Vsa potrebna dovoljenja oziroma soglasja, ki jih za izvedbo projektov določajo področni predpisi, morajo biti izdana najpozneje do zaključka izbirnega postopka projektov na ravni odločanja v LAS. Če je za projekt predpisano gradbeno dovoljenje v skladu z zakonom, ki ureja graditev objektov, mora biti do zaključka izbirnega postopka projektov na ravni odločanja v LAS pridobljeno pravnomočno gradbeno dovoljenje. Kot zaključek izbirnega postopka projektov v LAS se šteje, ko Upravni odbor LAS s sklepom odloči o potrditvi/zavrnitvi projekta. |
| **12. Projekt prispeva k uresničevanju vseh horizontalnih ciljev v skladu z Uredbo EU 2021/ 1060** | DA | NE | Če NE, se zavrže |
| Obrazložitev merila:Projekt mora prispevati k uresničevanju štirih horizontalnih ciljev EU:1. Pri načrtovanju in izvajanju projekta bomo spoštovali in upoštevali temeljne pravice iz Listine Evropske unije o temeljnih pravicah.\*2. Pri načrtovanju in izvajanju projekta bomo upoštevali in spodbujali enakost spolov, vključevali načela in vidik enakosti spolov v vse aktivnosti. Upoštevali bomo različne potrebe različnih spolov in znotraj projekta odgovarjali na potrebe šibkejših posameznikov. Projekt bo ponudil enako podporo in enake možnosti za vse.3. Pri načrtovanju in izvajanju projekta bomo upoštevali in preprečevali diskriminacijo na podlagi spola, rase, narodnosti, vere, verskih prepričanj, invalidnosti, starosti in spolne usmerjenosti. Omogočili bomo, da bo projekt dostopen različnim ciljnim skupinam in da bomo znotraj projekta preprečili kakršnokoli izključevanje na podlagi spola, rase, narodnosti, vere, verskih prepričanj, invalidnosti, starosti in spolne usmerjenosti.4. Pri načrtovanju in izvajanju projekta bomo upoštevali načela trajnostnega razvoja; projekt ne bo škodoval okolju, znotraj projekta spoštujemo zahteve varstva okolja, spodbujamo trajnosten razvoj\*\*, sklepamo partnerstva, ki krepijo in spoštujejo trajnosten razvoj\*\*, stremimo k uresničitvi Pariškega sporazuma\*\*\* . Vse ukrepe bomo obravnavali skladno z načelom, da se ne škoduje bistveno, torej: blažitvi in prilagajanju podnebnim spremembam, trajnostni rabi in varstvu vodnih in morskih virov, preprečevanju in nadzorovanju onesnaževanja, krožnemu gospodarstvu, varstvu in obnovi biotske raznovrstnosti in ekosistemov.\*Listina Evropske unije o temeljnih pravicah je pravno zavezujoč dokument, ki je bil razglašen 7. decembra 2000, pravno zavezujočo naravo pa je pridobila z uveljavitvijo Lizbonske pogodbe 1. decembra 2009. Listina je izjemnega pomena, saj zajema različna področja, kot so svoboda izražanja, svoboda veroizpovedi, pravica do zasebnosti, pravica do svobodnega gibanja ter prepoved diskriminacije. Listina zagotavlja, da se te pravice spoštujejo in zagotavljajo v okviru delovanja EU in njenih institucij. \*\* 11. člen Pogodbe o delovanju EU: Zahteve varstva okolja je treba vključevati v opredelitve in izvajanje politik in dejavnosti Unije, zlasti zaradi spodbujanja trajnostnega razvoja. \*\* 17 ciljev ZN glede trajnostnega razvoja (CTR 17): Okrepiti načine in sredstva za izvajanje ciljev ter oživiti globalno partnerstvo za trajnostni razvoj.\*\*\* Pariški sporazum: EU bo do leta 2050 postala prvo podnebno nevtralno gospodarstvo in prva podnebno nevtralna družba. |

Vloge, ki niso izločene na podlagi preverjanja administrativne popolnosti in izločitvenih meril, se presojajo z vidika specifičnih meril:

|  |  |  |
| --- | --- | --- |
|  | **Specifična merila** | **Možno število točk** |
| 1. | Dodana vrednost projekta za območje LAS | 18 |
| 2. | Trajnostni vidik projekta (dolgoročnost učinkov projekta) | 12 |
| 3. | Okoljska trajnost | 10 |
| 4. | Inovativnost | 10 |
| 5. | Vključevanje ranljivih skupin | 8 |
| 6. | Skladnost delovnega načrta in stroškovna učinkovitost projekta | 8 |
| 7. | Vzpostavljanje partnerstev z novimi partnerji | 8 |
| 8. | Teritorialna pokritost – uravnotežen razvoj območja LAS | 8 |
| 9. | Enakopravna vključenost različnih partnerjev - medsektorsko sodelovanje | 8 |
| 10. | Družbena sprememba in povečanje družbene ozaveščenosti | 5 |
| 11. | Socialna vzdržnost – trajnostni razvoj lokalne skupnosti | 5 |
|  | SKUPAJ | 100 |

|  |  |  |  |
| --- | --- | --- | --- |
| **Specifična merila** | **Opis kriterija** | **Možno število točk** | **Doseženo število točk** |
| **1. Dodana vrednost projekta za območje LAS** | Dodana vrednost projekta za območje LAS je jasno definirana z navedbo pomembnih vplivov in koristi za območje LAS na način predstavitve stanja pred in stanja po izvedbi projekta (intervencijska logika). | 18 | **18** |
| Dodana vrednost projekta za območje LAS je navedena, iz zapisanega ni jasno predstavljeno stanja pred in po izvedbi projekta (intervencijska logika). | 8 |
| Dodana vrednost za območje LAS ni jasno opredeljena. | 0 |
| Obrazložitev merila:Intervencijska logika pomeni, da se v projektu izpostavi kaj se bo delalo in kako? Prijavitelj mora opisati trenutno stanje in pričakovane spremembe po izvedbi projekta. Pomembno je, da so navedeni konkretni vplivi in koristi za lokalno skupnost. Projektne aktivnosti, cilji in rezultati morajo biti natančno opredeljeni in povezani s cilji SLR. Projekt mora izkazovati, da odgovarja na dejanske potrebe in želje lokalne skupnosti. Projekt mora izkazovati tudi komunikacijske dejavnosti, ki so primerne za doseganje relevantnih ciljnih skupin in deležnikov.Dodana vrednost se na območju izraža v obliki pozitivnih vplivov in koristi, ki prispevajo k celovitemu razvoju območja in imajo dolgoročne pozitivne učinke na lokalno skupnost na področjih, kot na primer:* Lokalni razvoj: Projekt lahko prispeva k spodbujanju lokalnega gospodarskega, socialnega, kulturnega ali okoljskega razvoja na območju LAS. To lahko vključuje ustvarjanje delovnih mest, spodbujanje podjetništva, izboljšanje infrastrukture, ohranjanje kulturne dediščine (spodbuja ohranjanje tradicije, oživljanje starih in preverjenih znanj in veščin), varstvo okolja itd.
* Povezovalni učinki: Projekti, ki spodbujajo sodelovanje lokalnih deležnikov in vključujejo širšo skupnost, lahko prispevajo h krepitvi lokalne identitete, občutka pripadnosti in povezanosti družbe. S tem raste zaupanje med prebivalci in različnimi nevladnimi in drugimi organizacijami v lokalnem okolju.
* Partnerski projekti, ki doprinesejo k izboljšanju upravljanja na lokalni ravni v smislu krepitve upravljanja med akterji različnih sektorjev in ravni, krepitve zmožnosti partnerjev za prevzemanje nalog, transparentnost upravljanja in komuniciranja projekta.
* Izboljšani rezultati: npr. bolj učinkovito naslavljanje konkretnih potreb (ki bi jih težje naslovili brez mehanizma LEADER/CLLD), pritegnitev dodatnih sredstev.
* Prenos znanja: Projekt lahko vključuje izmenjavo znanja in izkušenj med različnimi deležniki, kar lahko prispeva k izboljšanju lokalnih kapacitet in krepi sposobnosti za reševanje različnih izzivov v lokalnem in širšem okolju.
* Socialni kapital: krepitev mrež in kulture sodelovanja, ustvarjanje povezav med različnimi akterji območja, krepitev participacije deležnikov, krepitve medsebojnega zaupanja, prostovoljstva.
 |
| **2. Trajnostni vidik projekta (dolgoročnost učinkov projekta)** | Rezultati projekta zagotavljajo nadaljnje izvajanje vsebin ali omogočajo izvajanje novih projektov (zagotovljeno upravljanje skupnih kapacitet, zagotovljeno trženje novih produktov in storitev,...). Trajnost rezultatov projekta in možni nadaljnji koraki so jasno obrazloženi v vlogi. | 12 | **12** |
| Rezultati projekta omogočajo nadaljnje izvajanje vsebin (oblikovane metode in orodja, promocijski material,...) vendar nadaljnji koraki niso jasno opredeljeni. | 6 |
| Projekt ne izkazuje trajnosti. | 0 |
| Obrazložitev merila: Trajnost rezultatov projekta opredeljujemo kot enega najbolj pomembnih kriterijev. Rezultat je trajen, če se uporablja tudi po zaključku financiranja projekta. Trajnost projekta je predstavljena v predloženi razvojni viziji/razvojnem načrtu (Bistveni elementi vizije: cilj in namen, navdihujoč in dosegljiv opis prihodnosti, vključevanje ključnih deležnikov, trajnost in inovativnost Bistveni elementi razvojnega načrta: analiza trenutnega stanja, kratkoročni in dolgoročni cilji z vključenimi konkretnimi aktivnostmi, viri in sredstva, časovni okvir, vključeni merljivi kazalniki, komunikacija in sodelovanje).Trajnost pa lahko opredelimo tudi kot kombinacijo uporabe rezultatov in nadgradnje rezultatov - rezultati dajejo navdih za nove ideje, nadgradijo jih sodelujoči v projektu (trajnost partnerstva) ali jih nadgradijo druge institucije, trajnost ima lahko tudi vpliv na ohranjanje ogroženih vrst, na ohranjanje starih rokodelskih znanj in veščin, idr.Trajnost rezultatov, ni le potreba za kakovost izvedenega projekta, temveč zagotavlja tudi dodano vrednost izvajanju SLR na območju LAS.  |
| **3. Okoljska trajnost** | Projekt z neposrednimi učinki prispeva k okoljski trajnosti (zmanjšanje odpadkov, OVE, ozelenitve, mobilnost, ponovna uporaba, energijska varčnost,, razvoj pametnih energetskih sistemov, spodbujanje energijske učinkovitosti, in zmanjševanje emisij toplogrednih plinov, …). Doprinos je jasno opredeljen v vlogi. | 10 | **10** |
| Projekt vključuje posredne učinke, ki prispevajo k okoljski trajnosti (ozaveščanje, informiranje, izobraževanje, sodelovanje – partnerstva, …). Doprinos je jasno opredeljen v vlogi. | 6 |
| Projekt ne vključuje aktivnosti, ki bi prispevale k okoljski trajnosti. | 0 |
| Obrazložitev merila:Okoljska trajnost se nanaša na rabo naravnih virov in obremenjevanje okolja, ki ne ogrožata prihodnjih generacij. Gre za pristop k razvoju, ki upošteva vplive na okolje ter stremi k zmanjševanju negativnih vplivov naših dejavnosti na naravo. Načelo okoljske trajnosti se mora upoštevati pri načrtovanju in izvajanju vseh projektov na območju LAS.* Projekti, ki vključujejo elemente prilagajanja podnebnim spremembam v smislu načrtovanja urbane zelene infrastrukture in rešitve, ki temeljijo na izdelavi iz lokalnih naravnih surovin;
* Projekt naslavlja temo zmanjševanja količine odpadkov in onesnaženja - ustvarjanje manj odpadkov skozi spodbujanje recikliranja in ponovne uporabe.
* Projekt uvaja rešitve, ki uresničujejo Zero Waste načela, rešitve s področja krožnega gospodarstva oz. o tej temi izobražuje, informira in ozavešča širšo javnost.
* Projekt predvideva rešitve s področja obnovljivih virov energije in/ali učinkovite rabe energije oz. vključuje izobraževanje, informiranje in ozaveščanje širše javnosti o tej tematiki.
* Projekt spodbuja premik k bolj trajnostnim potrošniškim navadam, kot so izbira okolju prijaznih materialov in izdelkov, zmanjševanje porabe energije in vode, prehranjevanje z manjšim ogljičnim odtisom (kratke dobavne verige, lokalna samooskrba,…).
* Projekt naslavlja temo trajnostne mobilnosti z aktivnostmi kot na primer: spodbuja se uporaba javnega prevoza, kolesarjenje, hoja in uporaba električnih vozil, kar prispeva k zmanjšanju onesnaženja zraka in prometnih zastojev.
* Projekt vključuje aktivnosti za ohranjanje biotske raznovrstnosti v smislu prizadevanja za odpravljanje neposrednih in posrednih dejavnikov, ki povzročajo izgubo biotske raznovrstnosti in siromašenje narave.
* Projekt vključuje sodelovanje med deležniki, ki trajnostno prispevajo k zmanjšanju obremenitve okolja (npr. okoljske akcije med šolami, podjetji, nevladnimi organizacijami, IT rešitve, itd.)
* Projekt izkazuje, da nima škodljivih vplivov na okolje z izvedeno Presojo vplivov na okolje v Prilogi 2 ali predhodnim postopkom (PVO screening) za katerikoli projekt oddobren v okviru nacionalne zakonodaje za PVO oz. upošteva priporočila iz priloge Omilitveni ukrepi in priporočila
 |
| **4. Inovativnost** | Projekt je inovativen in prinaša nove rešitve alipristope (uporaba novih metod, pristopov inprogramov, uvajanje novih storitev in proizvodov,uvajanje novih znanj,…), ki predhodno še niso bili uporabljeni na območju LAS, kar je jasno obrazloženo in utemeljeno v vlogi. | 10 | **10** |
| Projekt je delno inovativen in na območju LASnadgrajuje že poznane rešitve ali pristope(vsebina operacije ni nova, se pa izvaja nadrugačen način, vključuje nove ciljne skupine,…) ter tako ustvarja novo dodano vrednost na območju, kar je jasno obrazloženo in utemeljeno v vlogi. | 5 |
| Projekt nima inovativnega značaja. | 0 |
| Obrazložitev merila: Inovacija predstavlja ustvarjanje in implementacijo novih zamisli z namenom zagotavljanja boljših rezultatov in uporabnikom prilagojenih izdelkov in storitev, novih rešitev in podobno. Inovativnost projekta se kaže na način da:* Projekt prinaša nove pristope, rešitve, tehnologije, storitve ali izdelke, ki na območju LAS še niso bili prisotni.
* Projekt vsebuje rešitve/vsebine, ki niso nove, se pa izvajajo na drugačen način, nadgrajujejo/plemenitijo obstoječe rešitve in/ali vključuje nove ciljne skupine.
* Projekt predstavlja novost na območju LAS na področju večnamenske rabe in/ali souporabe prostora in zgradb, oziroma njihovega oživljanja s ciljem pridobitve novih javnih površin, oblikovanje rešitev in razvoj vsebin za razvoj javnega prostora z vključevanjem javnosti.
* Projekt krepi razvojne kapacitete in znanje za izbrano ciljno skupino, za partnerstvo/mrežo lokalnih akterjev (medsektorsko sodelovanje), za določeno območje LAS in podobno.
* Projekt vključuje nova inovativna partnerstva vzpostavljena z namenom trajnega sodelovanja in skupnega prizadevanja za razvoj območja LAS, za opolnomočenje posameznih ranljivih skupin, za izboljšanje stanja oz. dolgoročno rešitev prepoznanega izziva/problema.
* Organizacijske inovacije – izboljšava procesa, optimizacija…
 |
| **5. Vključevanje ranljivih skupin** | Predstavniki ranljivih skupin so aktivno vključeni v izvajanje projekta, rezultati projekta izboljšujejo položaj prikrajšanih skupin in predstavljajo trajno korist za ranljive skupine. Utemeljitev je jasno zapisana v vlogi. | 8 | **8** |
| Predstavniki ranljivih skupin so aktivno vključeni v izvajanje projekta, rezultati projekta v manjši meri izboljšujejo položaj prikrajšanih skupin vendar ne predstavljajo trajne korist za ranljive skupine. Utemeljitev je jasno zapisana v vlogi. | 5 |
| Predstavniki ranljivih skupin so vključeni v izvajanje aktivnosti projekta, rezultati pa ne prinesejo izboljšanega položaja oz. trajne koristi prikrajšanim skupinam. Utemeljitev je jasno zapisana v vlogi. | 3 |
| Aktivnosti projekta ne predvidevajo vključevanja ranljivih skupin. Projekt oz. njegove aktivnosti in rezultati ne vključujejo ranljivih ciljnih skupin, rezultati projekta za ranljive skupine niso relevantni. | 0 |
| Obrazložitev merila: Z ranljivimi skupinami označujemo skupine prebivalcev na območju LAS, ki so zaradi svojih lastnosti, oviranosti in življenjskih okoliščin pogosto odrinjene na družbeno obrobje in so socialno ogrožene. Zaradi načina življenje, ki ga prinaša sodobna družba, so te skupine manj konkurenčne na trgu delovne sile in drugih področjih. Pomanjkanje programov za nekatere ranljive skupine, kot so npr. starejši s posebnimi potrebami in osebe z motnjo v duševnem razvoju, dodatno poudarja njihovo ranljivost.*Ranljive skupine na območju LAS so opredeljene v SLR* v poglavju 3.7. Ranljive skupine (mladi, brezposelni in iskalci zaposlitve, starejši, osebe z oviranostmi, ženske na podeželju, Romi,..). |
| **6. Skladnost delovnega načrta in stroškovna učinkovitost projekta** | Cilji projekta so jasno opredeljeni, predvidene aktivnosti so izvedljive, konkretno opisane, stroškovno učinkovite ter vodijo k doseganju konkretnih in merljivih rezultatov.  | 8 | **8** |
| Cilji projekta so opredeljeni, aktivnosti in rezultati so navedeni, vendar ne zagotavljajo logičnega sosledja, stroškovna učinkovitost ni dovolj dobro utemeljena. | 5 |
| Cilji projekta niso popolnoma jasno opredeljeni, predvidene aktivnosti niso v celoti izvedljive ali so pomanjkljivo opisane, in ni v celoti razvidno, da vodijo k doseganju načrtovanih merljivih rezultatov, stroškovna učinkovitost ni utemeljena. | 0 |
| Obrazložitev merila:Zastavljeni cilji morajo biti jasno opredeljeni in realistični (dosegljivi znotraj planiranega terminskega načrta projekta in stroškovno učinkoviti). Pričakovani rezultati omogočajo izpolnitev zastavljenih ciljev, morajo biti konkretni in merljivi ter prispevati k doseganju učinkov projekta (vpliv, ki ga bo imel projekt na okolje po zaključku izvajanja).Izkazana mora biti jasna povezava med načrtovanimi aktivnostmi projekta in stroški projekta. Razvidno mora biti tudi katere aktivnosti se bodo financirale iz pavšala, ki se v stroškovnem načrtu pripiše stroškom dela ali stroškom investicije (neinvesticijski ali investicijski projekti).  |
| **7. Vzpostavljanje partnerstev z novimi partnerji** | V projektnem partnerstvu sta vsaj dva nova partnerja, ki prvič sodelujeta pri izvajanju projekta na Javnem pozivu LAS. | 8 | **8** |
| V projektnem partnerstvu je vsaj en nov partner, prvič sodeluje pri izvajanju projekta na Javnem pozivu LAS. | 5 |
| Partnerstvo sestavljajo partnerji, ki so že sodelovali pri izvajanju projekta na Javni poziv LAS. | 0 |
| Obrazložitev merila: Kot participativen (soudeležba, sodelovanje pri odločanju) razvojni pristop od spodaj navzgor je pristop LEADER/CLLD odprt za širšo udeležbo lokalnih deležnikov. LAS ima možnost uporabe posebnih orodij, kot so npr. posebna merila, da spodbudi k sodelovanju nove organizacije, ljudi, ideje in pobude. |
| **8. Teritorialna pokritost – uravnotežen razvoj območja LAS** | Projekt se izvaja na območju vseh štirih občin. | 8 | 8 |
| Projekt se izvaja na območju treh občin. | 5 |
| Projekt se izvaja na območju dveh občin. | 2 |
| Projekt se izvaja na območju ene občine. | 0 |
| Obrazložitev merila:Območje LAS zajema območje občin Dolenjske Toplice, Ivančna Gorica, Trebnje in Žužemberk.Pri izboru projektov, ki prispevajo k uresničevanju SLR, imajo prednost projekti, katerih aktivnosti se izvajajo na širšem območju LAS in katerih rezultati so namenjeni čim širšemu krogu lokalnega prebivalstva. Za izvajanje projekta na območju občine se šteje, da so aktivnosti izvedene na območju vključenih občin in da imajo rezultati trajen učinek na območju vključenih občin, kar je jasno razvidno iz vloge.Prav tako je pomemben doprinos k povezovanju lokalnih akterjev iz različnih območij v partnerstva. |
| **9. Enakopravna vključenost različnih partnerjev - medsektorsko sodelovanje** | Projektno partnerstvo sestavljajo vsaj trije partnerji (prijavitelj in dva partnerja), ki v projektu aktivno sodelujejo. Partnerstvo sestavljajo predstavniki treh sektorjev - javni, gospodarski in zasebni/socialni sektor. Iz opisa projekta je jasno razvidna smiselnost partnerstva – vsak partner doprinese svoj del k realizaciji nalog in doseganju rezultatov. Partnerstvo je uravnoteženo | 8 | **8** |
| Projektno partnerstvo sestavljajo partnerji ali vsaj dva partnerja (prijavitelj in partner), ki v projektu aktivno sodelujejo/sodelujeta. Partnerstvo vključuje predstavnika dveh izmed treh sektorjev. Iz opisa projekta je jasno razvidna smiselnost partnerstva – vsak partner doprinese svoj del k realizaciji nalog in doseganju rezultatov. | 4 |
| V pripravo in izvedbo so vključeni partnerji iz enega sektorja ali projekt ni partnerski, prijavitelj se prijavlja samostojno. | 0 |
| Projekt je partnerski, partnerstvo sestavljajo partnerji iz različnih sektorjev, vendar njihova povezava ni smiselna, vloga posameznega partnerja ni utemeljena – partnerstvo ni vsebinsko uravnoteženo. | 0 |
| Obrazložitev merila: Partnerstvo lahko sestavljajo predstavniki sektorjev:* javni sektor (občine, javni zavodi, javne agencije in druge osebe javnega prava …);
* ekonomski/gospodarski sektor (podjetja, samostojni podjetniki, nosilci dop. dej. na kmetijah, zadruge …);
* zasebni/civilni/socialni sektor (fizične osebe, društva, zasebni zavodi, fundacije in druge pravne osebe zasebnega prava …).

V okviru pristopa LEADER/CLLD se pričakuje okrepljeno sodelovanje vseh deležnikov pri zasnovi in izvajanju projektov na lokalni ravni v skladu s sprejeto SLR. Dodana vrednost se odraža v krepitvi lokalnih partnerstev in medsektorskem sodelovanju, ki s povezovanjem pri projektih postavlja temelje za dolgoročno sodelovanje tudi na drugih področjih. Pomemben vidik je tudi vsebinska uravnoteženost partnerjev – doprinos partnerja k izvajanju aktivnosti ter doseganju ciljev in rezultatov. Partnerstvo mora biti sestavljeno smiselno glede na vsebino projekta in glede na doprinos partnerja h kvaliteti projekta. |
| **10. Družbena sprememba in povečanje družbene ozaveščenosti** | V okviru projekta so predvidene aktivnosti, ki spodbujajo premike v razmišljanju o družbenih spremembah in dvigu družbene ozaveščenosti. Prispevek projekta je jasno obrazložen v vlogi. | 5 | **5** |
| V vlogi ni pojasnjeno ali in na kakšen način projekt prispeva k družbeni spremembi in dvigu družbene ozaveščenosti. | 0 |
| Obrazložitev merila: Družbena sprememba je vsaka opaznejša sprememba vzorca družbenega ravnanja ali odnosov med posamezniki, skupinami in družbami. Na kakšen način pa lahko projektne aktivnosti prispevajo k družbeni spremembi in povečanju družbene ozaveščenosti?* Izobraževanje: Izobraževanje (formalno ali neformalno) igra ključno vlogo pri širjenju znanja, razumevanja in ozaveščenosti o različnih družbenih vprašanjih, kot so človekove pravice, okoljska trajnost, socialna pravičnost itd. Izobraževalne aktivnosti s primernimi vsebinami lahko igrajo pomembno vlogo pri ozaveščenosti prebivalstva in s tem povezanimi premiki v smeri pozitivnih družbenih sprememb. Pri tovrstnih premikih pa so pomembni tako formalni programi šol, univerz…, kakor tudi neformalni programi nevladnih organizacij.
* Nevladne organizacije: NVO-ji in nepridobitne organizacije igrajo ključno vlogo pri organiziranju skupnosti, zagovarjanju pravic in spodbujanju družbenih sprememb. Delujejo na področjih, kot so varstvo okolja, človekove pravice, izobraževanje itd.
* Prostovoljstvo: Prostovoljci prispevajo svoj čas in talente za izvajanje različnih dejavnosti, ki pomagajo pri izboljšanju kakovosti življenja v svojih skupnostih. Prostovoljstvo je pomemben dejavnik pri gradnji skupnosti, spodbujanju empatije in solidarnosti.
* Kulturne dejavnosti: Umetnost, glasba, film, literatura in druge kulturne dejavnosti lahko služijo kot močno orodje za spodbujanje razmisleka, sprožanje čustev in osveščanje o družbenih vprašanjih ter spodbujanje dialoga.
* Kulturna in etična premišljevanja: Razprave o kulturnih in etičnih vprašanjih lahko prispevajo k širšemu razumevanju družbenih dinamik in spodbudijo družbeno spremembo.
 |
| **11. Socialna vzdržnost – trajnostni razvoj lokalne skupnosti** | Projekt prispeva k trajnostnemu razvoju lokalne skupnosti, kar je jasno opisano in utemeljeno v vlogi. | 5 | **5** |
| V vlogi ni pojasnjeno ali in na kakšen način projekt prispeva k trajnostnemu razvoju lokalne skupnosti. | 0 |
| Obrazložitev merila: Stopnja socialne vzdržnosti projekta: kako projekt prispeva k trajnostnemu razvoju lokalne skupnosti?* Vključenost in participacija: Pomembno je, da so pri načrtovanju, izvajanju in spremljanju projekta vključene različne skupine in deležniki, vključno z lokalnimi prebivalci, organizacijami civilne družbe, javnimi institucijami in podjetji. S tem se zagotovi, da projektni rezultati resnično odražajo potrebe in interese lokalne skupnosti.
* Socialna pravičnost: Projekt mora upoštevati načela socialne pravičnosti in enakosti, tako da zagotavlja enake možnosti za vključevanje v projekt in/ali koriščenje rezultatov projekta. To lahko vključuje zagotavljanje dostopa do rezultatov projekta najširši skupnosti ali specifičnim ranljivim/prikrajšanim skupinam kot so npr. brezposelni, invalidi, priseljenci, starejši, mladi itd.
* Zagotavljanje socialnih koristi: Projekt mora imeti pozitiven vpliv na družbeno blaginjo in kakovost življenja v lokalni skupnosti. To lahko vključuje ustvarjanje delovnih mest, izboljšanje dostopa do osnovnih storitev, spodbujanje izobraževanja in zdravstvenega varstva, krepitev socialnih vezi itd.
 |
| SKUPAJ |   |   | **100** |

Doseganje vsakega specifičnega cilja se točkuje. Pri specifičnih merilih lahko operacija doseže maksimalno 100 točk. Spodnja meja, ki jo mora operacija doseči, je 60 točk.

Kadar dve ali več operacij pri ocenjevanju dosežejo enako število točk, se pri ocenjevanju upošteva večje doseženo število točk pri dodatnih merilih.

|  |  |  |  |
| --- | --- | --- | --- |
| **Dodatna merila** | **Opis kriterija** | **Možno število točk** | **Doseženo število točk** |
| Vključenost partnerjev - število projektnih partnerjev  | Pri projektu sodelujejo vsaj 4 partnerji (prijavitelj in najmanj 3 partnerji). | 5 | 5 |
| Pri projektu sodelujejo vsaj 3 partnerji (prijavitelj in najmanj 2 partnerja). | 3 |
| Vključenost partnerjev - teritorialna pokritost območja  | Pri projektu sodelujejo partnerji projekta, ki prihajajo iz dveh ali več občin. | 10 | 10 |
| Pri projektu sodelujejo partnerji projekta, ki prihajajo iz ene občine. | 5 |
| SKUPAJ |   |   | 15 |

**8. ROKI IN NAČIN PRIJAVE**

Vlogo na javni poziv je potrebno **oddati v spletni aplikaciji z vsemi zahtevanimi prilogami,** obrazec iz spletne aplikacije pa natisniti in poslati **priporočeno po pošti** na naslov **LAS STIK, CENTER ZA IZOBRAŽEVANJE IN KULTURO TREBNJE, Kidričeva ulica 2, 8210 Trebnje** do vključno **28. 2. 2025** ali **osebno dostaviti** v tajništvo vodilnega partnerja na naslovu CENTER ZA IZOBRAŽEVANJE IN KULTURO TREBNJE, Kidričeva ulica 2, 8210 Trebnje, do **28. 2. 2025** **do 13.00 ure**.

Prilog k vlogi ni potrebno fizično pošiljati, morajo pa biti priložene v spletni aplikaciji.

Vlogo na javni poziv izpolnite v spletni aplikaciji, ki je dostopna na naslovu: <https://drsp.e-razpisi.si/si/avtorizacija/> in jo do roka oddate.

Kot pravočasne bodo upoštevane vloge, ki bodo, do navedenega datuma in ure za oddajo, **oddane priporočeno na pošto ali osebno v tajništvu CIK Trebnje**.

Sestavni deli vloge morajo biti speti ali vloženi v mapo po vrstnem redu. Na ovojnici vloge mora biti razvidno:

* naslov vlagatelja,
* datum oddaje vloge, ki ga označi pošta (če se pošilja po pošti) ali tajništvo vodilnega partnerja (če se dostavi osebno),
* oznaka, ki se glasi: »**Ne odpiraj – vloga na 1. javni poziv LAS STIK 2024«.** Na ovojnici je lahko namesto tega oprema kuverte, ki je del razpisne dokumentacije.

Vloga mora biti napisana v slovenskem jeziku, finančni izračuni pa morajo biti v evrih (EUR).

Vloga mora biti v skladu z zahtevami tega javnega poziva izpolnjena, podpisana in žigosana, kjer je to zahtevano.

**Šteje se, da je vloga pravočasna, če je po pošti oddana priporočeno do vključno 28. 2. 2025.**

**Šteje se, da je vloga pravočasna, če je bila oddana osebno na zgoraj navedenem naslovu do** **28. 2. 2025 do 13.00.**

**9. OBRAVNAVA IN POSTOPEK ODOBRITVE PROJEKTA**

Postopek izbora projekta bo potekal na sledeč način:

* Odpiranje in preverjanje administrativne popolnosti prispelih vlog se izvede najkasneje v roku osmih (8) delovnih dni od zaključka javnega poziva na sedežu vodilnega partnerja LAS. Vloge se odpirajo po vrstnem redu prispetja. Odpiranje vlog ni javno.
* Odpiranje in preverjanje administrativne popolnosti prispelih vlog izvede vodilni partner LAS STIK. Odpirajo se samo v roku oddane in pravilno označene ovojnice. Nepravočasno prispele ali nepravilno označene ovojnice evidentira, ter jih s sklepom zavrže. Dokazila, da so bile vloge nepravočasne oziroma nepravilno označene, so sestavni del uradne dokumentacije.
* Administrativna popolnost vlog se pregleda v skladu z administrativnimi pogoji, ki jih mora izpolnjevati projekt.
* Vodilni partner pripravi poročilo o odpiranju vlog in pregledu administrativne popolnosti vlog ter pozove prijavitelje k dopolnitvam. Vsebinske dopolnitve vlog niso dovoljene. Vloga se formalno dopolnjuje samo enkrat.
* Vodilni partner pisno pozove prijavitelje, katerih vloge niso bile popolne, k njihovi dopolnitvi. V pozivu k dopolnitvi vodilni partner določi rok za dopolnitev, ki ne sme biti krajši od osmih delovnih dni od datuma vročitve poziva za dopolnitev. Poziv za dopolnitev se pošlje po redni pošti priporočeno s povratnico na naslov, ki ga je prijavitelj navedel v vlogi. Prijavitelji dopolnitve pošljejo po redni pošti priporočeno na naslov LAS STIK, CIK Trebnje, Kidričeva ulica 2, 8210 Trebnje. V pozivu se navede tudi obvestilo, da bo prijava zavržena in s tem izločena iz nadaljnjega postopka, če ne bo dopolnjena v roku. Vodilni partner v roku petih dni od poteka zadnjega roka za dopolnitev vlog pregleda prejete dopolnitve in o tem pripravi poročilo.
* Nepopolne vloge, ki jih prijavitelj ne dopolni v zahtevanem roku ali ne predloži vseh zahtevanih dopolnitev, se zavržejo s sklepom, ki ga izda UO LAS. Zoper sklep je v roku osmih dni od vročitve dovoljena pritožba, o kateri odloči Upravni odbor LAS. Odločitev je dokončna. Obvestilo se posreduje po pošti na način, ki izkazuje, kdaj ga je prijavitelj prejel.
* Vloge, ki so popolne, nato **Ocenjevalna komisija** preveri z vidika upravičenosti oz. izločitvenih meril. Za uvrstitev v ocenjevanje kakovosti vloge morajo izpolnjevati vse v pozivu zahtevane pogoje, sicer se vloga zavrne s sklepom, ki ga izda UO LAS. Zoper sklep je v roku osmih dni od vročitve dovoljena pritožba, o kateri odloči Upravni odbor LAS. Odločitev je dokončna.
* V postopek ocenjevanja kakovosti projektov se uvrstijo samo administrativno popolne in upravičene vloge. Ocenjevalna komisija bo preverila kakovost prijavljenih projektov na osnovi pripravljenih specifičnih in dodatnih meril za ocenjevanje.
* Ocenjevalna komisija izdela končno poročilo (zapisnik) o delu ocenjevanja v 45 dneh od prejema zadnje popolne prijave projekta in ga v 8 delovnih dneh od zaključka ocenjevanja posreduje Upravnemu odboru LAS.
* Upravni odbor LAS na podlagi poročila Ocenjevalne komisije potrdi/zavrne projekte. V postopku obravnave lahko Upravni odbor LAS zahteva vpogled v posamične vloge ali zahteva od Ocenjevalne komisije dodatna pojasnila. Upravni odbor najmanj enkrat letno obvesti Skupščino LAS o izbranih projektih.
* Projekt izberejo in potrdijo organi LAS na podlagi nediskriminatornega in preglednega izbirnega postopka in meril, ki preprečujejo navzkrižja interesov ter zagotavljajo, da nobeden od treh sektorjev, kot jih določa odobrena SLR, ne nadzoruje odločitev o izbiri projekta.
* Prijavitelji bodo predvidoma v roku 60 dni od zaključka javnega poziva in po zaključenem postopku ocenjevanja s sklepom UO LAS seznanjeni o rezultatih izbora projektov. Sklep je informativnega značaja in še ne pomeni dejanske dodelitve sredstev.
* Prijavitelj ima v osmih dneh od prejema sklepa o odločitvi glede izbire oz. neizbire projekta pravico vložiti pritožbo na Upravni odbor LAS. V svoji pritožbi mora natančno opredeliti in utemeljiti razloge, zaradi katerih je pritožba vložena. V kolikor želi vlagatelj po prejemu sklepa glede izbire oz. ne izbire projekta, vpogled v svoj ocenjevalni list, mora v roku osem dni podati pisno prošnjo Upravnemu odboru LAS STIK. Ob prisotnosti predsednika LAS je možen vpogled v skupno oceno po posameznem merilu prijavljenega projekta, pri čemer dokumenta ni dovoljeno kopirati ali fotografirati. Vpogled v ocenjevalne liste ostalih projektov ni možen. Predmet pritožbe ne morejo biti postavljeni pogoji in merila za ocenjevanje. Vložena pritožba ne zadrži nadaljnjih postopkov. O pritožbi odloča Upravni odbor v 30 dneh od vložitve pritožbe. Odločitev je dokončna.
* Na podlagi sklepa Upravnega odbora o potrditvi izbranih projektov Vodilni partner pošlje v končno odobritev pristojnemu organu v obravnavo in potrditev in sicer za sklad EKSRP na ARSKTRP. Vloge se vlagajo v elektronski obliki in sicer na ARSKTRP na vzpostavljeno vstopno spletno mesto.
* ARSKTRP odloči o odobritvi oziroma zavrnitvi projekta z odločbo o pravici do sredstev, ki jo posreduje na LAS.

LAS, pri določanju rokov za dopolnitev vloge in pri odločitvi o vlogi, smiselno upošteva določbe Zakona o splošnem upravnem postopku.

**10. SPREMEMBA JAVNEGA POZIVA IN DOKUMENTACIJE ZA ODDAJO PROJEKTA**

V primeru spremembe Javnega poziva in razpisne dokumentacije pred zaključkom Javnega poziva bodo popravki objavljeni na spletni strani LAS. Vlagatelji so dolžni upoštevati vse morebitne spremembe Javnega poziva in razpisne dokumentacije.

V primeru dodatnih zahtev s strani ARSKTRP glede dokumentacije za oddajo vloge na agencijo po zaključku Javnega poziva in postopku izbora projektov na ravni LAS, lahko LAS zahteva od vlagatelja projekta, da dopolni dokumentacijo v skladu z navodili.

**11. JAVNA OBJAVA REZULTATOV IZBORA PROJEKTOV**

Rezultati tega Javnega poziva predstavljajo informacije javnega značaja ter bodo po odločitvi ARSKTRP, objavljeni na spletni strani LAS STIK.

Objavljeni bodo podatki o:

• imenu vodilnega partnerja in partnerjih v projektu,

• višini in deležu odobrenega sofinanciranja upravičenih stroškov s strani EKSRP,

• lokaciji izvajanja projekta,

• predvidenem obdobju izvajanja projekta,

• kratka vsebina projekta (cilji, aktivnosti, načrtovani rezultati),

• drugih informacijah, o katerih se LAS STIK dogovori z vodjem projekta.

**12. RAZPISNA DOKUMENTACIJA**

Razpisna dokumentacija vsebuje

* javni poziv,
* vlogo za prijavo projekta,
* opremo ovojnice,
* Pravilnik o kriterijih za izbor projektov v okviru Lokalne akcijske skupine Suhe krajine, Temenice in Krke (LAS STIK)
* Pravilnik o označevanju vira sofinanciranja iz strateškega načrta skupne kmetijske politike 2023–2027, Uradni list RS, št. 77/23,
* Navodila za izvajanje projektov v okviru pristopa LEADER/CLLD za sklad EKSRP, izdana s strani Ministrstva za kmetijstvo, gozdarstvo prehrano in Agencije RS za kmetijske trge in razvoj podeželja, št. 3312-36/2023/4, z dne 4.4.2024

Vloga za prijavo projekta vsebuje:

- izpolnjen obrazec vloge za prijavo projekta (zaključen elektronsko v namenski aplikaciji in oddan v podpisani in žigosani natisnjeni obliki, kot je navedeno zgoraj),

- izdelan finančni načrt oz. zaprta finančna konstrukcija,

- izpolnjene in podpisane zahtevane izjave,

- vse zahtevane priloge k vlogi, kot izhajajo iz predpisov Evropske unije in nacionalne zakonodaje glede na tip projekta (npr. upravna in gradbena dovoljenja, soglasja ipd.)

Razpisna dokumentacija je dosegljiva na spletni strani www.las-stik.si.

Dodatne informacije o javnem pozivu LAS STIK daje vodilni partner LAS STIK v obdobju **9. 12. 2024 – 28. 2.** **2025** in sicer:

* po telefonu: med ponedeljkom in četrtkom med 9 in 15 uro ter v petek med 9 in 13 uro.
* po elektronski pošti: las-stik@ciktrebnje.si,
* osebno po predhodnem dogovoru.

Kontaktna oseba je: Liljana Omerzu

Vsa vprašanja in dani odgovori bodo sproti objavljali na spletni strani www.las-stik.si. Zadnja vprašanja bodo možna do **26. 2. 2025 do 12.00.**

# 13. IZVAJANJE PROJEKTOV

**Ključne odgovornosti vodje/nosilca projekta in partnerjev.**

**Vodilni partner projekta:**

* se zavezuje, da bodo aktivnosti, za katere bodo podani zahtevki za povračilo, del projekta, izbranega in potrjenega s strani Upravnega odbora LAS oz. ARSKTRP,
* se zavezuje, da bodo aktivnosti, za katere bo podan zahtevek za povračilo, pred izdajo zahtevka v celoti izvedene in plačane oziroma bo pred vložitvijo zadnjega zahtevka za izplačilo končan celoten projekt. Vsi računi, ki jih upravičenec uveljavlja v zahtevku za izplačilu, morajo biti plačani in pridobljena morajo biti vsa potrebna dovoljenja in soglasja.
* ima odgovornost za zagotavljanje izvedbe celotne projekta,
* zagotavlja, da bodo izdatki, ki jih bodo navedli partnerji projekta, dejansko nastali pri izvajanju projekta in bodo ustrezali dejavnostim za katere so se dogovorili znotraj partnerstva,
* zagotovi razliko finančnih sredstev med dodeljenimi sredstvi in dejansko vrednostjo izvedenih aktivnosti za svoj del projekta,
* se zavezuje, da bodo aktivnosti izvedene v skladu z vso predpisano zakonodajo ter navodili LAS in ARSKTRP ter bodo zanje pridobljena vsa potrebna dovoljenja do predložitve zadnjega zahtevka za izplačilo ,
* je odgovoren, da bodo njegovi partnerji izpolnjevali svoje obveznosti za katere so se zavezali z oddajo vloge na Javni poziv,
* se bo prepričal, da bodo partnerji prikazali dejanske izdatke (upravičene stroške),
* bo spremembe projekta usklajeval z LAS ter odločitve posredoval partnerjem,
* pri partnerjih projekta zbiral informacije, preveril potrjene izdatke, obveščal LAS o napredku projekta ter posredoval poročila.

# Partnerji projekta:

* so dolžni izpolnjevali svoje obveznosti za katere so se zavezali z oddajo vloge na Javni poziv,
* so odgovorni za izvedbo dogovorjenih nalog v projektu,
* so dolžni zagotoviti razliko finančnih sredstev med dodeljenimi sredstvi in dejansko vrednostjo izvedenih aktivnosti za svoj del projekta,
* so dolžni prevzeti odgovornost za kakršnokoli nepravilnost glede prijavljenih izdatkov,
* so dolžni posredovati zahtevana poročila in dokazila o izvedenih aktivnostih vodilnemu partnerju v rokih, ki jih določi vodja projekta,
* zagotavljajo, da so aktivnosti v projektu izvedene v skladu z vso predpisano zakonodajo ter navodili LAS in ARSKTRP ter bodo zanje pridobljena vsa potrebna dovoljenja do predložitve zadnjega zahtevka za izplačilo.

**Finančno upravljanje projektov**

Vsak partner projekta mora voditi ločeno računovodsko evidenco za projekt. Vsak partner mora zagotoviti revizijsko sled: hraniti mora vse dokumente, povezane s projektom (originale) ter pri izboru zunanjih izvajalcev upoštevati Zakon o javnem naročanju (ZJN-3), načelo dobrega gospodarja ter navodila LAS STIK.

Upravičenci so dolžni izvajati projekt v skladu z ***Navodili za izvajanje projektov v okviru pristopa LEADER/CLLD za sklad EKSRP.***

**Spremembe projekta v času izvajanja projekta**

V primeru, da med izvajanjem projekta partnerji ugotovijo, da je potrebno za doseganje v projektu predvidenih ciljev in rezultatov izvesti spremembe, ki vplivajo na vsebino projekta, višino finančnih sredstev ali predvideno dinamiko vlaganja zahtevkov, mora upravičenec projekta o tem nemudoma pisno obvestiti pisarno LAS, pri čemer mora obrazložiti spremembe in pojasniti razloge zanje.

LAS na ARSKTRP naslovi vlogo za spremembo projekta. ARSKTRP z odločbo poda soglasje k predlagani spremembi. Po izdaji odločbe o potrditvi projekta, je v obdobju izvajanja projekta, in pred nastankom sprememb možno največ dvakrat zaprositi za spremembo projekta.

Šele po odobritvi spremembe projekta s strani ARSKTRP se aktivnosti projekta lahko nadaljujejo, po spremenjenem vsebinskem, časovnem in finančnem planu.

**Poročanje, spremljanje in kontrola upravičenosti stroškov**

Podpora se upravičencem do podpor za izvajanje projektov v okviru SLR izplačuje na podlagi zahtevkov za izplačilo. LAS je zastopnik za vlaganje zahtevkov za izplačilo ter njihovo dopolnitev na ARSKTRP.

**Zahtevki za izplačilo sredstev se pripravijo v skladu s 26. in 27. členom Uredbe LEADER/CLLD in Prilogo 2 te iste Uredbe.**

Upravičenci projekta morajo o napredovanju projekta poročati na način, kot to določi LAS v skladu z zahtevami ARSKTRP. Aktivnosti projekta morajo biti izvedene v celoti in na način, kot je predvideno v vlogi projekta. Pred oddajo zahtevka morajo biti izvedene vse aktivnosti, plačani vsi računi in pridobljena morajo biti vsa ustrezna dovoljenja. Vsa dokazila, priložena zahtevku se morajo glasiti na upravičenca.

Po zaključku projekta oz. faze projekta vodilni partner projekta predloži LAS poročilo o izvedbi projekta, iz katerega so razvidni doseženi kazalniki, z vsemi zahtevanimi prilogami v skladu s Prilogo 2 Uredbe LEADER/CLLD. Na podlagi poročila in predloženih listin LAS pripravi zahtevek za izplačilo sredstev in ga posreduje ARSKTRP.

Poročilo o izvajanju projekta mora vsebovati obvezne sestavine:

1. povzetek izvedenih aktivnosti;

2. opis doseženih ciljev, rezultatov projekta in učinkov projekta (z opredeljenimi kazalniki določenimi v

vlogi);

3. pojasnila o morebitnih odstopanjih;

4. opis izvedenih aktivnosti za dosego ciljev;

5. opis izvedenih načinov in obseg razširjanja rezultata projekta;

6. finančno poročilo.

Na podlagi potrjenega popolnega zahtevka ARSKTRP ustrezni del upravičenih stroškov nakaže na račun upravičenca.

V primeru nepopolnega zahtevka ARSKTRP pozove LAS na dopolnitev. Partnerji projekta morajo v dogovorjenem roku, ki je odvisen od roka, ki ga postavi ARSKTRP, na LAS dostaviti zahtevano dokumentacijo oz. pojasnila. Če se zahtevek ne dopolni ustrezno, ga ARSKTRP lahko delno ali v celoti zavrne.

Kontrola s strani LAS zajema: administrativne, tehnične in fizične vidike projekta. Opravi se administrativno preverjanje vsakega zahtevka za povračilo sredstev (vključujoč navezavo na vsebino oz. povezanost s cilji, aktivnostmi in rezultati projekta). LAS je dolžen spremljati izvajanje projekta na terenu - na kraju samem.

**Obveznosti upravičencev**

Upravičenec projekta mora ohranjati dejavnost, za namen katere je bila izvedena naložba, za katero je bila javna podpora izplačana v skladu s 65. členom Uredbe 2021/1060/EU, še najmanj pet koledarskih let po vložitvi zadnjega zahtevka za izplačilo sredstev za podpore za izvajanje projektov v okviru SLR. Kadar je upravičenec MSP, je ta rok 3 leta.

Upravičenec projekta mora po vložitvi vloge omogočiti dostop do dokumentacije o naložbi oziroma projektu ter omogočiti preglede na kraju samem ARSKTRP, MKGP, revizijskemu organu, izvajalcu vrednotenja, ki ga pooblastijo organi upravljanja, in drugim nadzornim organom Evropske unije in Republike Slovenije.

Upravičenec projekta mora izpolnjevati obveznosti obveščanja javnosti iz 47. in 50. člena Uredbe 2021/1060/EU ter glede označevanja vira sofinanciranja v skladu *Pravilnikom o označevanju vira sofinanciranja iz strateškega načrta skupne kmetijske politike 2023–2027.*

Upravičenec projekta mora razširjati informacije o rezultatih in dosežkih projekta ter z njimi seznaniti prebivalce območja LAS.

Upravičenec projekta, ki prejme podporo iz EKSRP, mora vso dokumentacijo, ki je bila podlaga za pridobitev, izplačilo sredstev ali ugotavljanje izpolnjevanja obveznosti projekta, hraniti še najmanj pet let od dneva zadnjega izplačila sredstev, razen če ni v skladu s shemo državnih pomoči opredeljeno drugače.

**Sankcije za neizpolnjevanje obveznosti**

Upravne sankcije za sklad EKSRP se izvedejo v skladu z 59. in 61. členom Uredbe 2021/2116/EU, določbami Zakona o kmetijstvu (zKmet-1) in določbami 37. Člena in Priloge 3 Uredbe LEADER/CLLD.

Upravičenec, ki ne hrani dokumentacije o izvedbi projekta, mora za sklad EKSRP v proračun Republike Slovenije vrniti 10 % izplačanih sredstev skupaj z zakonitimi zamudnimi obrestmi.

Če upravičenec ne doseže ciljev in kazalnikov projekta, kot je to opredelil v vlogi, se mu obseg podpore v sorazmernem deležu zniža, kar pomeni, da se mu zniža delež podpore v enakem odstotku, kot ni bil dosežen zastavljeni cilj.

Kadar upravičenec projekta v okviru SLR ne izvede v skladu z odločbo o pravici do sredstev in krši določbe 7. člena te Uredbe LEADER/CLLD, se mu sredstva ne izplačajo.

Če upravičenec zamudi 30-dnevni rok za odstop od izvedbe projekta, ki teče od vročitve odločbe o pravici do sredstev ali rok za vložitev zahtevka za izplačilo, ki je določen v odločbi o pravici do sredstev, ni upravičen do sredstev iz naslova podpore za izvajanje projektov v okviru SLR, za koledarsko leto neizpolnitve obveznosti in naslednje koledarsko leto.

Upravičenec, ki uvede bistvene spremembe, določene v 65. členu Uredbe 2021/1060/EU, odtuji predmet podpore ali predmet podpore uporablja v nasprotju z namenom, za katerega je prejel javno podporo, mora vsa izplačana sredstva vrniti v proračun Republike Slovenije skupaj z zakonitimi zamudnimi obrestmi oziroma se mu obseg podpore zniža skladno s 65. členom Uredbe 2021/1060/EU.

Če se ugotovi, da je upravičenec namerno vložil napačno vlogo za odobritev projekta ali zahtevek za izplačilo podpore (navajanje lažnih podatkov, izjav), mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi. Upravičenec je izključen iz posamezne podpore za koledarsko leto neizpolnitve obveznosti in naslednje koledarsko leto.

Če upravičenec, ki uveljavlja predplačilo na podlagi prvega odstavka 10. člena Uredbe LEADER/CLLD:

1. ne vloži zahtevka za izplačilo sredstev v skladu z drugim odstavkom 10. člena Uredbe LEADER/CLLD, mora v proračun Republike Slovenije vrniti izplačana sredstva v višini predplačila;
2. z zahtevkom za izplačilo sredstev ne izkaže upravičenih stroškov v višini predplačila, mora v proračun Republike Slovenije vrniti razliko med višino izplačanega predplačila in izkazanimi upravičenimi stroški.

Upravičenec, ki iz neutemeljenega razloga ne omogoči pregleda na kraju samem in ga nepreklicno odkloni, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

Podrobneje so sankcije za neizpolnjevanje obveznosti določene v Prilogi 3 Uredbe LEADER CLLD.

# 14. VAROVANJE OSEBNIH PODATKOV

S prijavo projekta na Javni poziv LAS STIK se strinjate, da vaše osebne podatke hranimo, uporabljamo za komuniciranje, posredujemo tretjim osebam za namen pridobivanja sredstev ter pri obveščanju javnosti o prejetih vlogah v medijih in na spletu.

Vlagatelji se v skladu s šestim odstavek 25. člena Uredbe CLLD in v skladu z 99. členom Uredbe 2021/2116/EU seznanijo z objavo in obdelavo njihovih podatkov ter njihovimi pravicami v zvezi z varstvom osebnih podatkov.

**15. PRAVICE LAS**

LAS si pridržuje pravico, da:

* ne razdeli kvote vseh razpisanih sredstev iz prvega javnega poziva za leto 2024,
* v kolikor podatki o vlagateljih in partnerjih niso dosegljivi v javnih evidencah, od prijaviteljev/partnerjev zahteva dodatna dokazila kot so: dokazila o registraciji, statut …,

**16. DRUGE DOLOČBE**

Rezultati tega javnega poziva predstavljajo informacije javnega značaja in bodo po zaključenih postopkih izbora projektov za sofinanciranje objavljeni na spletni strani [www.las-stik.si](http://www.las-stik.si).

LAS Suhe krajine, Temenice in Krke

 Tomaž Smole, predsednik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vodilni partner LAS Suhe krajine, Temenice in Krke

 Sabina Tori Selan, v.d. direktorice CIK Trebnje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_